cyanic-selkie/wikianc huggingface dataset:
സാറ അത്താർ
ഒളിമ്പിക്സ് യോഗ്യത
ഒളിമ്പിക്സിൽ സൗദി വനിതകൾ മത്സരിക്കുന്നതിൽ  സൗദി അറേബ്യൻ ഒളിംപിക് കമ്മിറ്റി  താല്പര്യം എടുത്തിരുന്നില്ല .സൌദി അറേബ്യയിലെ സ്ത്രീ മത്സരങ്ങൾക്കു ഒളിമ്പിക് യോഗ്യതാ മാനദണ്ഡങ്ങൾ പാലിക്കേണ്ടതില്ലെന്ന് അന്താരാഷ്ട്ര ഒളിംപിക് കമ്മിറ്റി(ഐ ഒ സി  )തീരുമാനിച്ചു. ഈ മാനദണ്ഡ പ്രകാരം സൗദി പൗരനായ ആമിറിന്റെയും അമേരിക്കൻ പൗരയായ ജൂഡിയുടെയും മകളായി കാലിഫോർണിയയിൽ ജനിച്ച അത്താർ ഒളിമ്പിക്സ് യോഗ്യതാ സമ്പ്രദായത്തെ നേരിടാതെ, ഒളിമ്പിക്സിൽ പങ്കെടുക്കാൻ ക്ഷണിക്കപ്പെട്ടു.
2012 ലണ്ടൻ ഒളിമ്പിക്സിൽ
ആഗസ്ത് എട്ടിന് വനിതകളുടെ 800 മീറ്റർ ഹീറ്റ്‌സിൽ ഏറ്റവും അവസാനം എട്ടാമതായി, 2: 44.95 എന്ന സമയത്തിൽ ഹീറ്റ്സിലെ ഒന്നാം സ്ഥാനക്കാരിയായ ജാനറ്റ് ജെപ്കോസ്ഗെ എടുത്ത 2: 01.04  എന്ന സമയത്തെക്കാൾ 44 സെക്കന്റും ഏറ്റവും അടുത്ത എതിരാളിയേക്കാൾ 150 മീറ്റർ പുറകിലും ആയി ആണ് അത്താർ ഫിനിഷ് ചെയ്‌തെങ്കിലും ഫിനിഷ് ലൈൻ കടന്നപ്പോൾ നൂറുകണക്കിന് കാഴ്ചക്കാർ എഴുന്നേറ്റുനിന്നു ആദ്യമായി ഒളിമ്പിക്സിൽ പങ്കെടുത്ത സൗദി വനിതയെ  ആദരിച്ചു കയ്യടിച്ചു.
2016 ലെ റിയോ ഒളിംപിക്സിൽ
2016 ലെ റിയോ ഒളിമ്പിക് ഗെയിംസിൽ മാരത്തണിൽ ഒളിമ്പിക്  യോഗ്യതാ സമയം ആയ  26 മിനിട്ട് കുറവായിരുന്നു അത്താറിന്റെ മികച്ച സമയം എങ്കിലും വൈൽഡ് കാർഡ് എൻട്രിയിലൂടെ സൗദി അറേബ്യയ്ക്കായി മരത്തോണിൽ മത്സരിച്ചു.കൈകളും കാലുകളും  മുഴുവനായി മറക്കുന്ന തരം വസ്ത്രം  ധരിച്ചായിരുന്നു മത്സരിച്ചത്. വിജയിയായ കെനിയൻ സ്വദേശിനി ജെമിമ സുംഗങ്   എടുത്ത 3:16:11  എന്ന സമയത്തേക്കാൾ  52 മിനുട്ട് പിറകിലായി പങ്കെടുത്ത  133 വനിതകളിൽ നിന്ന് 132-ാം മതായി  മാരത്തൺ പൂർത്തിയാക്കി.
External links
വർഗ്ഗം:സൗദി അറേബ്യൻ കായികതാരങ്ങൾ വർഗ്ഗം:ഒളിമ്പിക്സിൽ പങ്കെടുത്തവർ വർഗ്ഗം:സൗദി വനിതകൾ വർഗ്ഗം:സൗദി അറേബ്യ
പുഴമുല്ല
ഏഷ്യ, ആഫ്രിക്ക എന്നിവിടങ്ങളീൽ കണ്ടു വരുന്ന ഒരു കണ്ടൽ സഹവർത്തി സസ്യമാണ് പുഴമുല്ല. . ചെറുചിന്ന, നിരൊഞ്ചി, ചിന്നയില, ശംഖുകുപ്പി, വിഷമദരി, മുല്ലച്ചിന്ന എന്നെല്ലാം പേരുകളുണ്ട്. ഇലകൾക്ക് നല്ല പച്ച നിറമാണ്. പൂക്കൾക്ക് വെള്ള നിറമാണ്. വേട്ടിയൊരുക്കി ഇഷ്ടപ്പെട്ട രൂപത്തിൽ ആക്കാൻ പറ്റിയ ഈ ചെടി അതിനാൽത്തന്നെ ഭംഗിയുള്ള വേലികളും മറ്റു ഉണ്ടാക്കാൻ ഉപയോഗിക്കുന്നു. ഉപ്പുവെള്ളത്തിനെയും സഹിക്കാൻ കഴിയുന്ന പുഴമുല്ല ഇന്ത്യയിൽ എല്ലായിടത്തും തന്നെ തീരപ്രദേശങ്ങളിൽ കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ലാമിയേസി വർഗ്ഗം:ഏഷ്യയിലെ സസ്യജാലം വർഗ്ഗം:കാൾ ലിനേയസ് നാമകരണം ചെയ്തവ
ആപ്പിൾ വേൾഡ് വൈഡ് ഡെവലപ്പെഴ്സ് കോൺഫെറൻസ്
ആപ്പിൾ എല്ലാ വർഷവും നടത്തുന്ന സാങ്കേതിക സമ്മേളനമാണ് '''ഡബ്ല്യു. ഡബ്ല്യു. ഡി. സി അഥവാ ആപ്പിൾ വേൾഡ് വൈഡ് ഡെവലപ്പെഴ്സ് കോൺഫെറൻസ്'''. ആപ്പിളിന്റെ ഡെസ്ക്ടോപ്പ്‌ ഓപ്പറേറ്റിങ്ങ് സിസ്റ്റമായ ഒ.എസ്. ടെൻ, മൊബൈൽ ഓപ്പറേറ്റിങ്ങ് സിസ്റ്റമായ ഐ.ഒ.എസ്. എന്നിവയുടെ നൂതനമായ സാങ്കേതികത അവതരിപ്പിക്കുകയാണ് സമ്മേളനത്തിൽ ഏറ്റവും പ്രഥമം. തുടർന്ന് സോഫ്‌റ്റ്‌വെയർ നിർമ്മാതാക്കൾക്കായി അഞ്ചു ദിവസം നീണ്ടുനിൽക്കുന്ന വിവിധതരം സെമിനാറുകളും ചർച്ചക്കളും നടക്കും.
ആപ്പിൾ ബേസിക് അവതരിപ്പിച്ചുകൊണ്ട് 1983-ൽ ആദ്യത്തെ ഡബ്ല്യുഡബ്ല്യുഡിസി നടന്നു, എന്നാൽ 2002 വരെ ആപ്പിൾ പുതിയ ഉൽപ്പന്നങ്ങൾക്കായുള്ള ഒരു പ്രധാന ലോഞ്ച്പാഡായി ഈ കോൺഫറൻസ് ഉപയോഗിക്കാൻ തുടങ്ങി. 1987 മുതൽ, ഡബ്ല്യുഡബ്ല്യുഡിസി സാന്താ ക്ലാരയിൽ നടന്നു. സമീപത്തെ സാൻ ജോസിൽ 15 വർഷത്തിനുശേഷം, കോൺഫറൻസ് സാൻ ഫ്രാൻസിസ്കോയിലേക്ക് മാറി, അവിടെ അത് ആപ്പിളിന്റെ ഈ വർഷത്തെ മീഡിയ ഇവന്റായി മാറുകയും അവതരിപ്പിച്ച് ഉൽപ്പന്നങ്ങൾ വിറ്റുതീരുകയും ചെയ്തു. ഡബ്ല്യുഡബ്ല്യുഡിസി 13 വർഷത്തിന് ശേഷം സാൻ ജോസിലേക്ക് മാറ്റി.
ഹാജർ
കോൺഫറൻസിൽ പ്രവേശിക്കാൻ 1,599 ഡോളറിന്റെ ടിക്കറ്റ് എടുക്കണം. ഓൺലൈൻ ലോട്ടറി വഴിയാണ് ടിക്കറ്റ് ലഭിക്കുന്നത്. വിദ്യാർത്ഥികൾക്കും സ്റ്റെം(STEM) ഓർഗനൈസേഷനുകളിലെ അംഗങ്ങൾക്കും സ്കോളർഷിപ്പുകൾ ലഭ്യമാണ്. പങ്കെടുക്കുന്നവർ 13 വയസോ അതിൽ കൂടുതലോ പ്രായമുള്ളവരും ആപ്പിൾ ഡെവലപ്പർ പ്രോഗ്രാമിൽ അംഗവുമായിരിക്കണം.
2007 വരെ, പങ്കെടുക്കുന്നവരുടെ എണ്ണം 2,000 നും 4,200 നും ഇടയിൽ ആയിരുന്നു ഉണ്ടായിരുന്നത്. എന്നിരുന്നാലും, ഡബ്ല്യുഡബ്ല്യൂഡിസി 2007-ൽ, 5,000-ത്തിലധികം പേർ പങ്കെടുത്തതായി സ്റ്റീവ് ജോബ്സ് കുറിച്ചു. 2008 മുതൽ 2015 വരെ നടന്ന ഡബ്ല്യുഡബ്ല്യുഡിസി ഇവന്റുകൾ 5,000 പേർ പങ്കെടുത്തു (പ്രത്യേക പങ്കാളികൾ ഉൾപ്പെടെ 5,200). 2018-ൽ 350 സ്കോളർഷിപ്പ് സ്വീകർത്താക്കൾ ഉൾപ്പെടെ 77 രാജ്യങ്ങളിൽ നിന്ന് 6,000 പേർ പങ്കെടുത്തു.
അവലംബം
വർഗ്ഗം:ആപ്പിൾ
മാപ്പ്യൂച്ചുകൾ
ലഘുചിത്രം ലഘുചിത്രം ലഘുചിത്രം
മാപ്പ്യൂച്ചുകൾ ചിലിയുടെ മധ്യമേഖലയിലും ചിലിക്ക് മുകളിലുള്ള സോണിലും താമസിക്കുന്ന ചിലിയിലെ ആദ്യ തദ്ദേശവാസികൾ അർജന്റീനയിലെ ഇടയ്ക്കിടെയുള്ള ഇവന്റ് സോണുകളിലും ഉണ്ട്.
വർഗ്ഗം:ആദിമജനവിഭാഗങ്ങൾ
മധു മുട്ടം
മലയാളചലച്ചിത്രരംഗത്ത് പ്രവർത്തിക്കുന്ന ഒരു തിരക്കഥാകൃത്താണ് മധു മുട്ടം.
കഥാജീവിതം
1951 ഓഗസ്റ്റ് ഒന്നിന് ആലപ്പുഴ ജില്ലയിലെ ഹരിപ്പാടിനടുത്ത് മുട്ടം എന്ന ഗ്രാമത്തിലെ ആലുമൂട്ട് തറവാട്ടിൽ ജനിച്ച മധു നാടകമെഴുതിയും അഭിനയിച്ചുമാണ് കലാരംഗത്തേക്ക് ചുവടുവെച്ചത്. ഏവൂർ പ്രൈമറിസ്കൂൾ, കായംകുളം ഗവ:ഹൈസ്കൂൾ എന്നിവിടങ്ങളിൽ പഠിച്ച മധു നങ്ങ്യാർകുളങ്ങര ടി കെ എം കോളേജിൽ നിന്ന് ധനതത്ത്വശാസ്ത്ര ബിരുദം നേടി. പിന്നീട് അദ്ധ്യാപകനായി ജോലിചെയ്തു. അദ്ധ്യാപകനായിരിക്കുമ്പോൾ കുങ്കുമം വാരികയിലെഴുതിയ സർപ്പം തുള്ളൽ എന്ന കഥ സംവിധായകൻ ഫാസിൽ കാണാനിടവന്നു. ആ കഥയെ അടിസ്ഥാനപ്പെടുത്തി ഫാസിൽ സംവിധാനം നിർവഹിച്ചതാണ് എന്നെന്നും കണ്ണേട്ടന്റെ എന്ന ചിത്രം. പിന്നീട് കമൽ സംവിധാനം ചെയ്ത കാക്കോത്തിക്കാവിലെ അപ്പൂപ്പൻ താടികൾ എന്ന ചിത്രത്തിന്റെ കഥയെഴുതി. മധുവിന്റെ തറവാട്ടിൽ പുരാതനകാലത്ത് നടന്നതെന്ന് തന്റെ അമ്മ പറഞ്ഞറിഞ്ഞ കഥയെ അടിസ്ഥാനപ്പെടുത്തി മധു തന്നെ കഥയും തിരക്കഥയും എഴുതി ഫാസിൽ സംവിധാനം നിർവഹിച്ച ഹിറ്റു ചിത്രമായിരുന്നു മണിച്ചിത്രത്താഴ്. മണിച്ചിത്രത്താഴിലെ "വരുവാനില്ലാരുമിങ്ങ് ഒരുനാളും ഈ വഴി അറിയാമതെന്നാലുമെന്നും' എന്ന ഗാനം മധു മുൻപ് മലയാള നാട് എന്ന വാരികയിൽ കവിതയായി പ്രസിദ്ധീകരിച്ചതായിരുന്നു. മണിച്ചിത്രത്താഴിനു ശേഷം ഭരതൻ ഇഫക്റ്റ്, കാണാക്കൊമ്പത്ത് എന്നീ ചിത്രങ്ങളുടെ കഥയും തിരക്കഥയും നിർവഹിച്ചു. മണിച്ചിത്രത്താഴ് എന്ന ചിത്രത്തിന്റെ റീമേക്കായ ഭൂൽബുലയ്യയുടെ കഥയും മധുമുട്ടം തന്നെയാണ് എഴുതിയത്. സിനിമയുടെ പ്രലോഭനങ്ങളിൽ നിന്നും കുറച്ചു അകലം പാലിക്കാൻ മധു മുട്ടം എന്നും ശ്രദ്ധിച്ചിരുന്നു
കുടുംബം
അച്ഛൻ പരേതനായ കുഞ്ഞുപ്പണിക്കർ, അമ്മ പരേതയായ മീനാക്ഷിയമ്മ. സഹോദരങ്ങളില്ല. അവിവാഹിതനാണ്.
അവലംബം
വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:അവിവാഹിതർ വർഗ്ഗം:1951-ൽ ജനിച്ചവർ
ഹെർമൻ എമിൽ ഫിഷർ
ജർമ്മൻ രസതന്ത്രജ്ഞൻ ആയിരുന്നു ഹെർമൻ എമിൽ ഫിഷർ(Hermann Emil Louis Fischer ) - ( 9 ഒക്ടോബർ 1852 – 15 ജൂലൈ 1919). 1902 ൽ പഞ്ചസാര, പ്യൂരിൻ തുടങ്ങിയവയിൽ നടത്തിയ പരീക്ഷണങ്ങൾക്ക്   രസതന്ത്രത്തിനുള്ള നോബൽ സമ്മാനം ഇദ്ദേഹത്തിനു ലഭിച്ചു.
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1852-ൽ ജനിച്ചവർ
കാന്ത
കാന്ത എന്നത് ഒരു മലയാള ഭാഷാ വൃത്തമാണ്
ലക്ഷണം
"യഭം കാന്താ നരസലഘുവും ഗ നാലിനു പത്തിനും".
കരിന്താളി
പശ്ചിമഘട്ടതദ്ദേശവാസിയായ ഒരു വൃക്ഷമാണ് കരിന്താളി. . മറ്റു കരിമരങ്ങളെപ്പോലെതന്നെ ഇതിന്റെ തടിയും കറുത്തതാണ്. 700 മീറ്ററിനും 1000 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:ഡയസ്പൈറോസ് വർഗ്ഗം:എബണേസീ
കുമാരി (ത്രിഷ്ടുപ്ഛന്ദസ്സ് )
കുമാരി എന്നത് ഒരു മലയാള ഭാഷാ വൃത്തമാണ്.
ലക്ഷണം
കുമാരിക്കു വേണം യയംയം ലഗം
ഉമാജി നായിക്
ഇന്ത്യയിലെ ബ്രിട്ടീഷ് ഭരണത്തിനെതിരായി പ്രവർത്തിച്ച ഒരു വിപ്ലവകാരിയായിരുന്നു ഉമാജി നായിക് (മറാത്തി: उमाजी नाईक) (7 സെപ്റ്റംബർ 1791 - 3 ഫെബ്രുവരി 1832).
മഹാരാഷ്ട്രയിലെ റാമോഷി സമുദായാംഗമായിരുന്നു നായിക്. മറാഠ സാമ്രാജ്യത്തിന്റെ പതനത്തിനു ശേഷം ഉമാജി നായിക് ബ്രിട്ടീഷുകാർക്കെതിരെ ഒരു ചെറിയ സൈന്യത്തെ സംഘടിപ്പിച്ചു. ബ്രിട്ടീഷുകാരായ വിദേശഭരണാധികാരികൾക്കെതിരെ പോരാടാൻ അദ്ദേഹം ജനങ്ങളോട് ആഹ്വാനം ചെയ്തു. അദ്ദേഹത്തെ പിടികൂടാൻ ബ്രിട്ടീഷ് സർക്കാർ 10,000 രൂപ ഇനാം പ്രഖ്യാപിച്ചു. കാലു, നാന എന്നീ രണ്ട് അനുയായികൾ അദ്ദേഹത്തെ ചതിയിൽ പെടുത്തി പൂനെയിലെ മുൽഷിക്ക് സമീപം ഉള്ള അവ്ലാസ് എന്ന സ്ഥലത്ത് കൊണ്ടുപോയി. 1898 ഡിസംബർ 15-ന് ഉട്ടോളി എന്ന സ്ഥലത്ത് വച്ച് ഉമാജിയെ പിടികൂടി ബ്രിട്ടീഷുകാർക്ക് കൈമാറി. ബ്രിട്ടീഷുകാർ അദ്ദേഹത്തെ അറസ്റ്റ് ചെയ്യുകയും വിചാരണ നടത്തി അദ്ദേഹത്തെ കുറ്റവാളിയായി പ്രഖ്യാപിച്ച് വധശിക്ഷ വിധിക്കുകയും ചെയ്തു. 1834 ഫെബ്രുവരി 3-ന് ഉമാജിയെ പൂനെക്ക് സമീപം ഹവേലി തഹ്സിൽ ഓഫീസിൽ വച്ച് മരണംവരെ തൂക്കിലേറ്റി. കലാപകാരികൾക്കുള്ള താക്കീതായി മൂന്ന് ദിവസം അദ്ദേഹത്തിന്റെ മൃതശരീരം അവിടെയുള്ള ആൽമരത്തിൽ തൂക്കി നിർത്തി.
അവലംബം
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1832-ൽ മരിച്ചവർ വർഗ്ഗം:1791-ൽ ജനിച്ചവർ
ആനപ്രാമ്പാൽ ധർമ്മശാസ്താക്ഷേത്രം
ആലപ്പുഴ ജില്ലയിലെ തലവടി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ക്ഷേത്രമാണ് ആനപ്രാമ്പാൽ ധർമ്മശാസ്താക്ഷേത്രം. ചക്കുളത്ത് കാവിൽ നിന്നും 3 കിലോമീറ്റർ അകലെയാണ് ഈ ക്ഷേത്രം ഉള്ളത്.
ശാസ്താവാണ് ഇവിടുത്തെ പ്രധാന പ്രതിഷ്ഠ. മകരത്തിലെ ഉത്രം നാളിലാണ്‌ ഇവിടെ ഉത്സവം നടക്കുന്നത്.
അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശാസ്താക്ഷേത്രങ്ങൾ
സ്റ്റീഫൻ ഡിക്സൺ
സ്റ്റീഫൻ ഡിക്സൺ ഒരു അമേരിക്കൻ നോവലിസ്റ്റും ചെറുകഥാകൃത്തുമായിരുന്നു. 1936 ൽ ന്യൂയോർക്ക് നഗരത്തിൽ ജനിച്ചു.
ജീവിതരേഖ
സ്റ്റീഫൻ ഡിക്സൺ രണ്ടു തവണ നാഷണൽ ബുക്ക് അവാർഡിനു പരിഗണിക്കപ്പെട്ടിരുന്നു. ഇത് 1991 ൽ ഫ്രോഗ് എന്ന നോവലിനും പിന്നീട് 1995 ൽ ഇന്റർസ്റ്റേറ്റ് എന്ന നോവലിനും. കുടുംബത്തിലെ ഏഴ് അംഗങ്ങളിലൊരാളായിരുന്നു ഡിക്സൺ. അദ്ദേഹത്തിന്റെ കൃതികളിലെ സവിശേഷതകൾ കുറിക്കുകൊള്ളുന്ന നർമ്മം, നീണ്ട വാചകങ്ങൾ എന്നിവയായിരുന്നു. അദ്ദേഹത്തിന് ഗുഗ്ഗെൻഹെയിം ഫെലോഷിപ്പ്, ഫിക്ഷൻ നോവലുകൾക്കുള്ള അമേരിക്കൻ അക്കാദമി ഇൻസ്റ്റിറ്റ്യൂട്ട് ഓഫ് ആർട്സ് ആൻറ് ലെറ്റേർസ് പ്രൈസ്, ഓ. ഹെൻഡ്രി അവാർഡ്, പുഷ്കാർട്ട് പ്രൈസ് തുടങ്ങിയ അനേകം പുരസ്കാരങ്ങൾ ലഭിച്ചിരുന്നു.
1958 ൽ സിറ്റി കോളജ് ഓഫ് ന്യൂയോർക്കിൽനിന്നാണ് അദ്ദേഹം ബിരുദം സമ്പാദിച്ചത്. അതുപോലെ ജോൺസ് ഹോപ്കിൻസ് യൂണിവേഴ്സിറ്റിയിലെ ഒരു ഫാക്കൽറ്റി അംഗവുമായിരുന്നു. ഒരു മുഴുവൻസമയ എഴുത്തുകാരനാകുന്നതിനുമുമ്പ് സ്റ്റീഫൻ ഡിക്സൺ ഡ്രൈവർ, മദ്യശാലയിലെ വിളമ്പുകാരൻ തുടങ്ങിയ ജോലികൾ ചെയ്തിരുന്നു. അദ്ദേഹത്തിന്റെ 20 കളിൽ ഒരു പത്രപ്രവർത്തകനായും റേഡിയോയിൽ ജെ.എഫ്.കെ, റിച്ചാർഡ് നിക്സൺ, ക്രൂഷ്ചേവ് തുടങ്ങിയി വിശിഷ്ടവ്യക്തികളുമായി അഭിമുഖ സംഭാഷണം നടത്തുന്ന ജോലികളും ചെയ്തിരുന്നു.
അ ആ (ചലച്ചിത്രം)
സൗണ്ട് ട്രാക്ക്
മിക്കി ജെ മേയർ സംഗീതം നൽകിയ 5 ഗാനങ്ങളാണുള്ളത്. രാമജോഗ്യ ശാസ്ത്രി നാല് ഗാനങ്ങളും കൃഷ്ണ ചൈതന്യ ഒരു ഗാനവും രചിച്ചിട്ടുണ്ട്. ആദിത്യ സംഗീതം അതിന്റെ മാർക്കറ്റിംഗ് എന്നിവ നടത്തിയിരിക്കുന്നു. 2016 മേയ് 2 ന് ആരംഭിച്ച ശിൽപകല വേദിയിലെ ഒരു ചടങ്ങിൽ, നടൻ പവൻ കല്യാൺ ചീഫ് ഗസ്റ്റ് ആയി. ഓഡിയോ വിമർശകരുടെ നല്ല അവലോകനങ്ങൾ ഇതിന് ലഭിച്ചു.
ബാഹ്യ ലിങ്കുകൾ
വർഗ്ഗം:തെലുഗു ചലച്ചിത്രങ്ങൾ വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ഗെഷെ ഷൊനെമാൻ
ജർമ്മൻ വീൽചെയർ ബാസ്‌ക്കറ്റ്ബോൾ താരവും പാരാലിമ്പിയനുമാണ് ഗെഷെ ഷൊനെമാൻ (ജനനം: 18 നവംബർ 1982) 2008-ലെ ബീജിംഗിൽ നടന്ന സമ്മർ പാരാലിമ്പിക്‌സിൽ വനിതാ വീൽചെയർ ബാസ്‌ക്കറ്റ്ബോളിൽ വെള്ളിമെഡൽ നേടിയ ടീമിന്റെയും ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ വീൽചെയർ ബാസ്‌ക്കറ്റ്ബോളിൽ സ്വർണ്ണ മെഡൽ നേടിയ ടീമിന്റെയും ഭാഗമായിരുന്നു.
കൗമാരപ്രായത്തിലുള്ളപ്പോൾ ആന്റീരിയർ ക്രൂസിയേറ്റ് ലിഗമെന്റ് പരിക്ക് മൂലം ബാസ്കറ്റ് ബോൾ കരിയർ കുറച്ചതിനുശേഷം, ഷൊനെമാൻ വീൽചെയർ ബാസ്കറ്റ്ബോൾ ഏറ്റെടുത്തു. 2000-ൽ അവരുടെ ആദ്യ ഗെയിം കളിച്ചു. ആർ‌എസ്‌വി ലാൻ-ഡില്ലിനൊപ്പം അഞ്ച് ദേശീയ ചാമ്പ്യൻഷിപ്പുകൾ നേടി. 2005 നവംബറിൽ ദേശീയ ടീമിനൊപ്പം പരിശീലനം ആരംഭിച്ച അവർ 2007-ൽ യൂറോപ്യൻ ചാമ്പ്യൻഷിപ്പിൽ അന്താരാഷ്ട്ര അരങ്ങേറ്റം നടത്തി.
ആദ്യകാലജീവിതം
ഇത് ഷൊനെമാന്റെ ബാസ്കറ്റ്ബോൾ ജീവിതം കുറച്ചു കാലത്തേക്ക് അവസാനിപ്പിച്ചു. ടുബിംഗെനിലേക്ക് അവർ താമസം മാറ്റി. അവിടെ ടുബിംഗെൻ സർവകലാശാലയിൽ സ്പോർട്സ് മാർക്കറ്റിംഗ് കേന്ദ്രീകരിച്ച് സ്പോർട്സ് മാനേജ്മെൻറ് പഠിച്ചു. 2012-ൽ ഒരു എനർജി കമ്പനിയുടെ മാർക്കറ്റിംഗ് കൺസൾട്ടന്റായി മുഴുവൻ സമയവും ജോലി ചെയ്തു. ഷൊനെമാൻ കുറച്ച് കോച്ചിംഗ് നടത്തി റീജിയണൽ ലീഗിനായി കളിച്ചു. പക്ഷേ അവരുടെ കാൽമുട്ട് അപ്പോഴും അവരെ അലോസരപ്പെടുത്തുകയും ഒടുവിൽ ദേശീയ ലീഗ് ഓഫറുകൾ റദ്ദാക്കുകയും ചെയ്തു.
പിന്നീട് ആർ‌എസ്‌വി ലാൻ-ഡില്ലിന്റെ മാനേജരായ ആൻഡ്രിയാസ് ജോനെക്ക് വീൽചെയർ ബാസ്‌ക്കറ്റ്ബോൾ പരീക്ഷിക്കാൻ ഷൊനെമാനെ പ്രേരിപ്പിച്ചു. പതിനെട്ടാം ജന്മദിനത്തിൽ അവർ‌ വീണ്ടും കളിക്കാൻ തുടങ്ങി. 2008, 2010, 2011, 2012, 2013 വർഷങ്ങളിൽ ആർ‌എസ്‌വി ലാൻ-ഡിൽ ദേശീയ ചാമ്പ്യൻഷിപ്പ് നേടി. ഷൊനെമാൻ കളിയുമായി മുന്നോട്ട് പോയി. 2013-ൽ, ഷൊനെമാൻ അവരുടെ കാമുകൻ ക്രിസ്ത്യൻ താമസിക്കുന്ന ഹാംബർഗിലേക്ക് മാറി. ഇപ്പോൾ ഒരു സമ്മിശ്ര ലിംഗസംഘമായ ബിജി ബാസ്കറ്റ്സ് ഹാംബർഗിനായി ഫോർവേഡ് സെന്ററിൽ കളിക്കുന്നു. 2014 ഏപ്രിലിൽ, ആദ്യ അന്താരാഷ്ട്ര കിരീടം ഇന്റർനാഷണൽ വീൽചെയർ ബാസ്‌ക്കറ്റ്ബോൾ ഫെഡറേഷൻ യൂറോ ലീഗ് ചലഞ്ച് കപ്പ് നേടിയ ബിജി ബാസ്‌ക്കറ്റ്സ് ഹാംബർഗ് ടീമിന്റെ ഭാഗമായിരുന്നു അത്.
2005 നവംബറിൽ ഷൊനെമാൻ ദേശീയ ടീമിനൊപ്പം പരിശീലനം ആരംഭിച്ചു. 2007-ൽ യൂറോപ്യൻ ചാമ്പ്യൻഷിപ്പിൽ അവർ അന്താരാഷ്ട്ര അരങ്ങേറ്റം നടത്തി. ജർമ്മൻ ദേശീയ ടീം യൂറോപ്യൻ ചാമ്പ്യൻഷിപ്പിൽ സ്വർണം നേടുകയും നെതർലൻഡ്‌സിനോട് 2013-ൽ പരാജയപ്പെടുന്നതിന് മുമ്പ് 2009 ലും 2011 ലും ടീം വീണ്ടും സ്വർണം നേടി. 2008 സെപ്റ്റംബറിൽ ബീജിംഗിൽ നടന്ന സമ്മർ പാരാലിമ്പിക്‌സിൽ പങ്കെടുത്തെങ്കിലും സ്വർണ്ണ മെഡൽ മത്സരത്തിൽ ജർമ്മനിയെ അമേരിക്കൻ ടീം പരാജയപ്പെടുത്തി പകരം പാരാലിമ്പിക് വെള്ളി മെഡലുകൾ സ്വന്തമാക്കി. പാരാലിമ്പിക്സിന് ശേഷം ടീമിന്റെ പ്രകടനം ദേശീയ "ടീം ഓഫ് ദി ഇയർ" എന്ന് നാമകരണം ചെയ്യപ്പെടുന്നതിന് മതിയായതായി കണക്കാക്കപ്പെട്ടു. ജർമ്മനിയുടെ ഏറ്റവും ഉയർന്ന കായിക ബഹുമതിയായ സിൽവർ ലോറൽ ലീഫ് ജർമ്മൻ പ്രസിഡന്റ് ഹോർസ്റ്റ് കോഹ്ലറിൽ നിന്ന് ലഭിച്ചു.
പാരാലിമ്പിക്‌സിനുശേഷം, വലതുവിരലിന്റെ കേടുപാടുകൾ തീർക്കാൻ ശസ്ത്രക്രിയയ്ക്ക് ശേഷം മൂന്നുമാസം വിശ്രമിക്കേണ്ടി വന്നു. എന്നാൽ 2013-ൽ യൂറോപ്യൻ ചാമ്പ്യൻഷിപ്പിലേക്ക് മടങ്ങി. ജർമ്മനി നെതർലാൻഡിനോട് പരാജയപ്പെട്ടു. 2014-ൽ ടൊറന്റോയിൽ നടന്ന വനിതാ വേൾഡ് വീൽചെയർ ബാസ്കറ്റ്ബോൾ ചാമ്പ്യൻഷിപ്പിൽ വെള്ളി നേടി. ഫൈനലിൽ ജർമ്മൻ ടീമിനെ കാനഡ പരാജയപ്പെടുത്തി. 2015-ലെ യൂറോപ്യൻ ചാമ്പ്യൻഷിപ്പിൽ ജർമ്മൻ ടീം നെതർലാൻഡിനെ തോൽപ്പിച്ച് പത്താമത്തെ യൂറോപ്യൻ കിരീടം നേടി. 2016-ലെ പാരാലിമ്പിക് ഗെയിംസിൽ അമേരിക്കയോട് ഫൈനലിൽ പരാജയപ്പെട്ടതിന് ശേഷം അവർ വെള്ളി നേടി.
ബാഹ്യ ലിങ്കുകൾ
വർഗ്ഗം:1982-ൽ ജനിച്ചവർ വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2008-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ബാസ്‌ക്കറ്റ്ബോൾ കളിക്കാർ
History TV18
ഹിസ്റ്ററി TV18 (മുമ്പ് ഹിസ്റ്ററി ചാനൽ എന്നറിയപ്പെട്ടിരുന്നു) ഇന്ത്യയിലെ ഒരു ടെലിവിഷൻ ചാനലാണ്. ഇത് ഇൻഫോടെയ്ൻമെന്റും ഡോക്യുമെന്ററി ഷോകളും പ്രക്ഷേപണം ചെയ്യുന്നു. അമേരിക്കൻ ഹിസ്റ്ററി ചാനലിന്റെ ഉടമയായ A+E നെറ്റ്‌വർക്കിന്റെയും മുകേഷ് അംബാനിയുടെ ഉടമസ്ഥതയിലുള്ള ഇന്ത്യൻ മീഡിയ ഗ്രൂപ്പായ TV18 ന്റെയും സംയുക്ത സംരംഭമാണ് ഇതിന്റെ ഉടമസ്ഥതയിലുള്ളത്. ഇന്ത്യൻ ഉപഭൂഖണ്ഡത്തിലുടനീളമുള്ള ഫുൾ എച്ച്‌ഡിയിൽ അഞ്ച് ഭാഷകളിൽ ഇത് ലഭ്യമാണ്.
ചരിത്രം
2003 നവംബർ 30 ന് ഹിസ്റ്ററി ചാനൽ എന്ന പേരിൽ ചരിത്രം ആദ്യമായി സമാരംഭിച്ചു എഇടിഎൻ ഇന്റർനാഷണലിന്റെയും ന്യൂസ് കോർപ്പറേഷന്റെ സ്റ്റാറിന്റെയും അനുബന്ധ സ്ഥാപനമായ എൻജിസി നെറ്റ്‌വർക്കുകൾ വഴിയുള്ള സംയുക്ത സംരംഭമാണ് ഇത് സമാരംഭിച്ചത്. ബോയ്‌സ് ടോയ്‌സ്, ജീവചരിത്രം, ഗൂഢാലോചന തുടങ്ങിയ പരമ്പരകൾ സംപ്രേഷണം ചെയ്തിരുന്നു., കുരിശുയുദ്ധങ്ങൾ, സീക്രട്ട് ഏജന്റ്സ്, ബ്രേക്കിംഗ് വെഗാസ്, മെർലിൻ ആൻഡ് മീ പോലുള്ള ടെലിവിഷൻ സിനിമകൾ. 2008 നവംബർ 21-ന് AETN-ഉം STAR-ഉം തമ്മിലുള്ള കരാർ അവസാനിച്ചതിനെത്തുടർന്ന്, STAR ചാനൽ ഏറ്റെടുക്കുകയും ഫോക്സ് ഹിസ്റ്ററി & എന്റർടൈൻമെന്റ് എന്ന പേരിൽ വീണ്ടും ബ്രാൻഡ് ചെയ്യുകയും ചെയ്തു. അതിനുശേഷം ആ ചാനൽ വീണ്ടും ഫോക്സ് ഹിസ്റ്ററി & ട്രാവലർ, തുടർന്ന് ഫോക്സ് ട്രാവലർ എന്നിങ്ങനെ വീണ്ടും ബ്രാൻഡ് ചെയ്യപ്പെട്ടു, നിലവിൽ ഇന്ത്യയിൽ ഫോക്സ് ലൈഫ് എന്ന പേരിൽ ലഭ്യമാണ്.
2011 ഒക്ടോബർ 9-ന്, A+E നെറ്റ്‌വർക്കുകളുടെയും TV18- ന്റെയും സംയുക്ത സംരംഭത്തിലൂടെ ഹിസ്റ്ററി ടിവി18 എന്ന പേരിൽ ഹിസ്റ്ററി ചാനൽ ഇന്ത്യയിൽ പുനരാരംഭിച്ചു.
അവലംബം
വർഗ്ഗം:ദൃശ്യമാദ്ധ്യമങ്ങൾ
സാഗരിക ഘോഷ്
പ്രശസ്തയായ ഒരു ഇന്ത്യൻ പത്ര പ്രവർത്തക, വാർത്താ അവതാരക, കോളമിസ്റ്റ്, എഴുത്തുകാരി എന്നീ നിലകളിൽ പ്രശസ്തയായ വനിതയാണ് സാഗരിക ഘോഷ് (ജനനം: നവംബർ 8, 1964). 1991 മുതൽ പത്രപ്രവർത്തകയായ അവർ ടൈംസ് ഓഫ് ഇന്ത്യ, ഔട്ട്‌ലുക്ക്, ദി ഇന്ത്യൻ എക്സ്പ്രസ് എന്നീ പ്രസിദ്ധീകരണങ്ങളോടൊപ്പം പ്രവർത്തിച്ചിട്ടുണ്ട്.
അവലംബം
വർഗ്ഗം:ഇന്ത്യയിലെ പത്രപ്രവർത്തകർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1964-ൽ ജനിച്ചവർ
Viacom18
അവലംബം
വർഗ്ഗം:ദൃശ്യമാദ്ധ്യമങ്ങൾ
മനു ജോസ്
നാടക - ചലച്ചിത്ര അഭിനേതാവും കുട്ടികൾക്കായുള്ള അരങ്ങുകളിലെ കഥ പറച്ചിലുകാരനുമാണ് മനു ജോസ്. 2014 ൽ നാടകത്തിനുള്ള കേരള സംഗീതനാടക അക്കാദമിയുടെ കലാശ്രീ പുരസ്‌കാരം ലഭിച്ചു.
ജീവിതരേഖ
തൃശൂർ സ്കൂൾ ഓഫ് ഡ്രാമയിൽ നിന്ന് ബാച്ചലർ ഓഫ് തീയറ്റർ ആർട്സിൽ ബിരുദവും പോണ്ടിച്ചേരി കേന്ദ്ര സർവകലാശാലയിൽ നിന്ന് പെർഫോമിംഗ് ആർട്സിൽ ബിരുദാനന്ദര ബിരുദവും നേടി. ഗദ്ദാമ, ഋതു തുടങ്ങിയ ചിത്രങ്ങളിൽ അഭിനയിച്ചു.
പുറം കണ്ണികൾ
വർഗ്ഗം:നാടക അഭിനേതാക്കൾ വർഗ്ഗം:കേരള സംഗീതനാടക അക്കാദമിയുടെ കലാശ്രീ പുരസ്‌കാരം നേടിയവർ വർഗ്ഗം:ചലച്ചിത്ര അഭിനേതാക്കൾ
ദി കില്ലർ
കഥ
നിരപരാധികളായ ടാക്സി ഡ്രൈവർമാരുടെ സഹായം ഉപയോഗിച്ച് തന്റെ ലക്ഷ്യങ്ങളെ കൊലപ്പെടുത്തുന്ന ഒരു പരമ്പര കൊലയാളിയെ പിന്തുടരുന്നതാണ് കഥ. മലേഷ്യയിൽ ഒരു കൊലയാളി ക്യാബ് ഡ്രൈവർ മണിക്കൂറുകൾക്കുള്ളിൽ നിരവധി ആളുകളെ കൊല്ലുകയും തുടർന്ന് തന്റെ ടാക്സി ഇടിച്ച് ആത്മഹത്യ ചെയ്യുകയും ചെയ്തതായി സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ (CBI), ഇന്ത്യ അറിഞ്ഞപ്പോൾ. ഇതേ കാര്യം വീണ്ടും സംഭവിച്ചു, ഇത്തവണ ഹോങ്കോങ്ങിൽ, മറ്റൊരു ക്യാബ് ഡ്രൈവറാൽ നിരവധി ആളുകൾ കൊല്ലപ്പെട്ടു, അവരും കൊല്ലപ്പെട്ടു. ഇപ്പോൾ, ദുബായിൽ, ടാക്സി ഡ്രൈവർ നിഖിൽ ജോഷിയുടെ (ഇമ്രാൻ ഹാഷ്മി) ഊഴമാണ്. നല്ല ജീവിതത്തിനായി ദുബായിൽ താമസിക്കുന്ന ഒരു ഇന്ത്യക്കാരനാണ് നിഖിൽ, റിയ (നിഷ കോത്താരി) എന്ന കാബറേ നർത്തകിയുമായി ഭ്രാന്തമായി പ്രണയത്തിലാണ്. റിയക്ക് വേണ്ടി എന്തും ചെയ്യാൻ അവൻ തയ്യാറാണ്, അവളും. എന്നിരുന്നാലും, ഒരു രാത്രിയിൽ, വിക്രം (ഇർഫാൻ ഖാൻ) എന്ന സുബോധമുള്ള ഒരു ബിസിനസുകാരൻ തന്റെ ക്യാബിൽ വന്നപ്പോൾ ജീവിതത്തിന് മറ്റ് പദ്ധതികളുണ്ട്.
ഈ സുഖമുള്ള യാത്രക്കാരന് തന്റേതായ ഒരു അജണ്ടയുണ്ടെന്നും അതിൽ വളരെ മോശമായ ഒന്നാണെന്നും നിഖിൽ കണ്ടെത്തി. ഇന്ത്യയിലേക്ക് നാടുകടത്തപ്പെടാൻ സാധ്യതയുള്ള ഭയാനകനായ ഡോൺ ജബ്ബാറിനെതിരെ (സാക്കിർ ഹുസൈൻ) സാക്ഷ്യപ്പെടുത്തുന്ന വിവിധ ആളുകളെ ആക്രമിക്കാനുള്ള വിചിത്രമായ ഗൂഢാലോചനയിൽ വിക്രം നിഖിലിനെ ബന്ദിയാക്കുന്നു. . ഒന്നിനുപുറകെ ഒന്നായി നടക്കുന്ന കൊലപാതകങ്ങൾക്ക് നിഖിൽ നിസ്സഹായനായി സാക്ഷിയാകുമ്പോൾ, തന്റെ ജീവിതവും സ്വപ്നങ്ങളും തനിക്ക് ചുറ്റും തകർന്നുവീഴുന്നത് കണ്ടെത്തുന്നു. തന്നെ ഒഴിവാക്കി മറ്റൊരു ടാക്സി വാടകയ്‌ക്കെടുക്കാൻ വിക്രമിനോട് ആവർത്തിച്ച് അപേക്ഷിച്ചെങ്കിലും പരാജയപ്പെട്ടു. താൻ പ്രവർത്തിക്കുന്നതെല്ലാം നഷ്ടപ്പെടുമെന്ന പ്രതീക്ഷയെ അഭിമുഖീകരിച്ച അദ്ദേഹം ഒടുവിൽ തന്റെ ജീവിതത്തിന്റെ സ്റ്റിയറിംഗ് വീലിന്റെ നിയന്ത്രണം ഏറ്റെടുക്കുന്നു. അപകടകാരിയായ കൊലയാളിക്ക് എതിരെ തന്റെ തന്ത്രങ്ങൾ പയറ്റാൻ തുടങ്ങുമ്പോൾ അവൻ സ്വപ്നം കാണുന്നത് നിർത്തി അഭിനയിക്കാൻ തുടങ്ങുന്നു.
ഒന്നിനുപുറകെ ഒന്നായി കൊല്ലപ്പെടുന്ന നിഖിൽ പ്രധാന പ്രതിയാണെന്ന് തോന്നുന്നു. അതുകൊണ്ടാണ് വിക്രം തന്റെ ടാക്സിയിൽ അവനെ കൊന്ന് ഓടിപ്പോകാൻ പദ്ധതിയിടുന്നത്. എന്നിരുന്നാലും, നിഖിൽ തിരിച്ചടിക്കുകയും തന്റെ ജീവൻ പണയപ്പെടുത്തി വിക്രമിനെ ധൈര്യപ്പെടുത്തുകയും ചെയ്യുന്നു. അതേ രാത്രിയിൽ ജബ്ബാറിനെതിരായ സാക്ഷികളുടെ കൊലപാതക പരമ്പരയ്ക്ക് ശേഷം, സി.ബി.ഐ ഉദ്യോഗസ്ഥനും ലോക്കൽ പോലീസ് ഓഫീസറും (സഞ്ജയ് ബത്ര) കൊലയാളിയെന്ന് അവർ കരുതുന്ന നിഖിലിന്റെ പിന്നാലെയാണ്. തന്റെ ഹിറ്റ് ലിസ്റ്റിലെ സാക്ഷികളുടെ വിവരങ്ങൾ അടങ്ങിയ വിക്രമിന്റെ ലാപ്‌ടോപ്പ് നിഖിൽ നശിപ്പിക്കുന്നു. വിക്രം നിഖിലിനെ വിക്രമായി അവതരിപ്പിക്കാനും ഹിറ്റ് ലിസ്റ്റിലെ ശേഷിക്കുന്ന രണ്ട് സാക്ഷികളുടെ വിശദാംശങ്ങൾ ജബ്ബാറിൽ നിന്ന് തന്റെ മാളികയിൽ വെച്ച് നേരിട്ട് കാണാനും വിക്രം നിർബന്ധിക്കുന്നു. നിഖിൽ അങ്ങനെ ചെയ്യുകയും അത് വാങ്ങുകയും പുറത്ത് ടാക്സിയിൽ തന്നെ കാത്തുനിന്ന വിക്രമിന് കൈമാറുകയും ചെയ്യുന്നു. സാക്ഷികളെ രക്ഷിക്കാൻ തന്റെ ജീവൻ പണയപ്പെടുത്താൻ നിഖിൽ തീരുമാനിക്കുകയും വിക്രമിന്റെ ഭീകരതയിലേക്ക് തന്റെ ടാക്സി ഓടിക്കുകയും ചെയ്യുന്നു. ടാക്സി ഒരു കിയോസ്കിൽ ഇടിക്കുകയും ഇടിക്കുകയും ചെയ്യുന്നു. വിക്രം തന്റെ അടുത്ത ഇരയെ തേടി ഓടുന്നു, പിന്നാലെ നിഖിലും പിന്തുടരുന്നു. വിക്രമിന്റെ വെടിയേറ്റ സാക്ഷിയെ രക്ഷിക്കുന്നതിൽ അയാൾ പരാജയപ്പെടുന്നു. ഓടിപ്പോയ വിക്രം താഴെ വീണ മൊബൈലിൽ കാമുകി റിയയുടെ പേരും ഫോട്ടോയും നിഖിൽ കാണുന്നു. എന്ത് വിലകൊടുത്തും വിക്രമിൽ നിന്ന് റിയയെ രക്ഷിക്കാൻ തീരുമാനിച്ച്, നിഖിൽ അവളെ താക്കീത് ചെയ്ത് ഓടിപ്പോകാൻ അവളെ ബന്ധപ്പെടാൻ ശ്രമിക്കുന്നു, പക്ഷേ അവളുടെ മൊബൈൽ ഡിസ്ചാർജ് ചെയ്യുന്നു. അവൾ നൃത്തം ചെയ്യുന്ന കാസിനോയിൽ അവൾക്ക് മുന്നറിയിപ്പ് നൽകാൻ അവൻ ഓടുന്നു. പോലീസും വിക്രമും സ്ഥലത്തെത്തി, വിക്രം റിയയ്ക്ക് നേരെ വെടിയുതിർക്കുമ്പോൾ, നിഖിൽ ചാടി അവളെ തള്ളിയിടുന്നു. വെടിവെപ്പിനെ തുടർന്നുണ്ടായ ഏറ്റുമുട്ടലിൽ, സംശയാസ്പദമായ കൊലയാളിയായി നിഖിലിനെ പോലീസ് നേരിടുമ്പോൾ, യഥാർത്ഥ കൊലയാളി വിക്രം ആണെന്ന് അവൻ അവരെ അറിയിക്കുന്നു. അവരെ പിന്തുടരുന്ന വിക്രമിനൊപ്പം അയാൾ അവിടെ നിന്ന് രക്ഷപ്പെടുന്നു. ഒടുവിൽ, വിക്രം അവരെ അഭിമുഖീകരിച്ച് റിയയെ വെടിവയ്ക്കാൻ ശ്രമിക്കുമ്പോൾ, നിഖിൽ അവനെ വെടിവയ്ക്കാൻ ധൈര്യപ്പെടുന്നു. വിക്രം തന്റെ തോക്കിന്റെ ട്രിഗർ അമർത്താൻ പോകുമ്പോഴാണ് പോലീസ് വെടിയുതിർത്തത്. അങ്ങനെ നിഖിൽ റിയയെ രക്ഷിക്കുന്നു, അവർ സന്തോഷത്തോടെ ഒന്നിക്കുന്നു.
സംഗീതം
കില്ലറിന്റെ സൗണ്ട് ട്രാക്കിൽ കെ.കെ. & ശ്രേയാ ഘോഷാൽ പാടിയ "തേരി യാദോൻ മേ", "ഓ സനം" തുടങ്ങിയ ചാർട്ട് ബസ്റ്ററുകൾ ഉണ്ട്. സാജിദ്–വാജിദ് ആണ് സംഗീതം ഒരുക്കിയിരിക്കുന്നത്. വരികൾ ജലീസ് ഷെർവാനി. 2006 മെയ് 17-ന് ടി-സീരീസ് സംഗീതം പുറത്തിറങ്ങി.
അവലംബം
വർഗ്ഗം:2006-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
കി. രാജനാരായണൻ
തമിഴ് ഫോക്‌ലോറിസ്റ്റും ഇന്ത്യയിലെ ഒരു പ്രശസ്ത എഴുത്തുകാരനുമായിരുന്നു '''കി. രാജനാരായണൻ''' (16 സെപ്റ്റംബർ 1923 – 17 മേയ് 2021) (തമിഴ്: கி. ராஜநாராயணன்). കി. രാ എന്നറിയപ്പെടുന്നു.
എഴുത്ത് ജീവിതം
കി. രായുടെ ആദ്യ ചെറുകഥ 1958-ൽ പുറത്തിറങ്ങിയ മായാമാൻ (ദി മാജിക്കൽ ഡീർ) ആയിരുന്നു. അത് വ്യാപകമായ ശ്രദ്ധ നേടി. അതിനേത്തുടർന്ന് നിരവധി ചെറുകഥകളും അദ്ദേഹം എഴുതിയിരുന്നു. കി രായുടെ കഥകൾ സാധാരണയായി കരിസാൽ കാഡുവിനെ അടിസ്ഥാനമാക്കിയുള്ളതാണ് (കോവിൽപട്ടിക്ക് ചുറ്റുമുള്ള വരൾച്ച ബാധിച്ച ഭൂമി). കരിസാൽ രാജ്യത്തെ ജനങ്ങളുടെ ജീവിതം, വിശ്വാസങ്ങൾ, പോരാട്ടങ്ങൾ, നാടോടിക്കഥകൾ എന്നിവയെ ചുറ്റിപ്പറ്റിയാണ് അദ്ദേഹം തന്റെ കഥകൾ കേന്ദ്രീകരിക്കുന്നത്. അദ്ദേഹത്തിന്റെ ഗോപല്ല ഗ്രാമം (ഗോപല്ല വില്ലേജ്), അതിന്റെ തുടർച്ചയായ ഗോപല്ലപുരത്ത് മക്കൾ ( ഗോപല്ലപുരത്തെ ആളുകൾ) എന്നീ നോവലുകൾ ഏറ്റവും കൂടുതൽ ജനപ്രശംസ പിടിച്ചുപറ്റി. 1991 ൽ അദ്ദേഹത്തിന് സാഹിത്യ അക്കാദമി അവാർഡ് ലഭിച്ചു. ഗോപല്ലപുരം നോവൽ ഇന്ത്യയിലേക്ക് ബ്രിട്ടീഷുകാരുടെ വരവിനു മുമ്പുള്ള ദക്ഷിണേന്ത്യയിലെ ഒരു ഗ്രാമത്തിൽ താമസിക്കുന്ന നിരവധി ആളുകളെ സമഗ്രപഠനം നടത്തുന്ന കഥകളാണ്. തമിഴ്‌നാടിന് വടക്ക് നിഷ്‌ഠൂരമായ രാജ്യങ്ങളിൽ നിന്ന് രക്ഷപ്പെടുന്നവരുടെ കുടിയേറ്റം ഇതിൽ ഉൾപ്പെടുന്നു. ഒരു നാടോടി ശാസ്ത്രജ്ഞനെന്ന നിലയിൽ കി. രാ. കരിസാൽ കാഡുവിൽ നിന്ന് നാടോടിക്കഥകൾ ശേഖരിക്കുകയും അവ ജനപ്രിയ മാസികകളിൽ പ്രസിദ്ധീകരിക്കുകയും ചെയ്തു. 2007 ൽ തഞ്ചാവൂർ ആസ്ഥാനമായുള്ള പബ്ലിഷിംഗ് ഹൗസ് അന്നം ഈ നാടോടിക്കഥകളെ 944 പേജുള്ള നാട്ടുപ്പുറ കഥൈ കലഞ്ജിയം (നാട്ടിൻപുറം കഥകളുടെ ശേഖരം) എന്ന പുസ്തകത്തിലേക്ക് സമാഹരിച്ചു. 2009 ലെ കണക്കനുസരിച്ച് അദ്ദേഹം 30 ഓളം പുസ്തകങ്ങൾ പ്രസിദ്ധീകരിച്ചു. ഇവയിൽ ചിലത് ഇംഗ്ലീഷിലേക്ക് വിവർത്തനം ചെയ്തത് പ്രീതം കെ. ചക്രവർത്തിയാണ്. 2009 ൽ Where Are You Going, You Monkeys? – Folktales from Tamil Nadu പ്രസിദ്ധീകരിച്ചു. കി. രാ. ലൈംഗിക വിഷയങ്ങളോടുള്ള ആത്മാർത്ഥമായ ഇടപെടലിനും അദ്ദേഹത്തിന്റെ കഥകൾക്കായി തമിഴ് ഭാഷയുടെ സംസാരഭാഷ ഉപയോഗിക്കുന്നതിനും (അതിന്റെ ഔദ്യോഗിക ലിഖിത രൂപത്തിന് പകരം) പ്രശസ്തമാണ്. 2003 ൽ അദ്ദേഹത്തിന്റെ ചെറുകഥയായ കിഡായ് ഒരു തമിഴ് ചിത്രമായി ഒരുത്തി എന്ന പേരിൽ നിർമ്മിക്കപ്പെട്ടു. അന്താരാഷ്ട്ര ചലച്ചിത്രമേളയിൽ ഇത് പ്രദർശിപ്പിക്കപ്പെട്ടു.
ജീവിതരേഖ
1922 ൽ ഇഡൈസെവൽ ഗ്രാമത്തിലാണ് രാജനാരായണൻ ജനിച്ചത്. അദ്ദേഹത്തിന്റെ മുഴുവൻ പേര് "രായംഗല ശ്രീകൃഷ്ണ രാജ നാരായണ പെരുമാൾ രാമാനുജം നായിക്കർ" എന്നാണ്. അത് കി. രാജനാരായണൻ എന്ന് ചുരുക്കി. ഏഴാം ക്ലാസ്സിൽ അദ്ദേഹം സ്കൂൾ ജീവിതം ഉപേക്ഷിച്ചു. 1980 കളിൽ പോണ്ടിച്ചേരി സർവകലാശാലയിൽ നാടോടി പ്രൊഫസറായി നിയമിതനായി. നിലവിൽ സർവകലാശാലയുടെ ഡോക്യുമെന്റേഷൻ ആൻഡ് സർവേ സെന്ററിൽ ഫോക്ടെയിൽസ് ഡയറക്ടർ പദവി വഹിക്കുന്നു. കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ അംഗമായിരുന്ന അദ്ദേഹം 1947–51 കാലഘട്ടത്തിൽ സി.പി.ഐ സംഘടിപ്പിച്ച കർഷക കലാപത്തിൽ പങ്കെടുത്തതിനും പിന്തുണ നൽകിയതിനും രണ്ടുതവണ ജയിലിൽ പോകുകയുണ്ടായി. 1998-2002 ൽ അദ്ദേഹം സാഹിത്യ അക്കാദമിയുടെ ജനറൽ കൗൺസിൽ & അഡ്വൈസറി ബോർഡ് അംഗമായിരുന്നു.
വാർധക്യ സഹജമായ അസുഖങ്ങളാൽ 98ാം വയസിൽ 17 മേയ് 2021 ൽഅന്തരിച്ചു.
പുറംകണ്ണികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഇന്ത്യൻ ഫോക്‌ലോറിസ്റ്റുകൾ വർഗ്ഗം:1922-ൽ ജനിച്ചവർ
സ്റ്റാർ വിജയ്
ചരിത്രം
1994 നവംബർ 24 ന് ഗോൾഡൻ ഈഗിൾ കമ്മ്യൂണിക്കേഷൻ (GEC) എന്ന പേരിൽ NPV രാമസാമി ഉദയാർ ആണ് ചാനൽ ആദ്യമായി ആരംഭിച്ചത്. യുണൈറ്റഡ് ബ്രൂവറീസ് ഗ്രൂപ്പ് 1995 ൽ ചാനൽ ഏറ്റെടുക്കുകയും വിജയ് ടിവി എന്ന് പുനർനാമകരണം ചെയ്യുകയും ചെയ്തു. UTV ഗ്രൂപ്പ് 1999-ൽ യുണൈറ്റഡ് ബ്രൂവറീസ് ഗ്രൂപ്പിൽ നിന്ന് 180 മില്യൺ രൂപയ്ക്ക് നിയന്ത്രണ അധികാരം വാങ്ങി. 2001-ൽ സ്റ്റാർ ഇന്ത്യ ചാനൽ ഏറ്റെടുത്ത് സ്റ്റാർ വിജയ് എന്ന് പുനർനാമകരണം ചെയ്തു. വിജയ് ടിവിയുടെ 51 ശതമാനം ഓഹരി സ്റ്റാർ സ്വന്തമാക്കി, ബാക്കി 49 ശതമാനം യുടിവി കൈവശപ്പെടുത്തി. 2004-ൽ, UTV സോഫ്റ്റ്‌വെയർ കമ്മ്യൂണിക്കേഷൻസ് വിജയ് ടിവിയിലെ 44 ശതമാനം ഓഹരികൾ സ്റ്റാർ ഇന്ത്യയിലേക്ക് ₹31 കോടിക്ക് ഓഫ്‌ലോഡ് ചെയ്തു.
സ്റ്റാർ വൺ ചാനലിനോടൊപ്പം ഈ ചാനൽ, 2007 ൽ ഹോങ്കോങ്ങിൽ ആരംഭിച്ചു
ഹൈ-ഡെഫനിഷൻ ഫീഡ്, സ്റ്റാർ വിജയ് എച്ച്ഡി, 29 മേയ് 2016 ന് ആരംഭിച്ചു
2016 ഓഗസ്റ്റ് 25-ന്, അതിന്റെ സഹോദര ചാനൽ സ്റ്റാർ വിജയ് സൂപ്പർ ആരംഭിച്ചു. അത് നോൺ സ്റ്റോപ്പ് സിനിമകളും ലെഗസി ടെലിവിഷൻ ഷോകളും സംപ്രേക്ഷണം ചെയ്യുന്നു.
2017 ജൂൺ 25-ന്, സ്റ്റാർ വിജയ് അതിന്റെ ലോഗോയും ബ്രാൻഡിംഗും സ്റ്റാർ ഇന്ത്യയ്ക്ക് കീഴിലുള്ള സഹോദര ചാനലുകളുമായി പൊരുത്തപ്പെടുത്താൻ നവീകരിച്ചു. ഏഷ്യാനെറ്റ് സ്റ്റാർ കമ്മ്യൂണിക്കേഷൻസിന്റെ ഉടമസ്ഥതയിലാണ് ഇപ്പോൾ ചാനൽ.
2020 ഒക്ടോബർ 4-ന് സ്റ്റാർ വിജയ് മ്യൂസിക് എന്ന പേരിൽ ഒരു മ്യൂസിക് ചാനൽ ആരംഭിച്ചു.
സ്വീകരണം
യുടിവി കമ്മ്യൂണിക്കേഷനിൽ നിന്ന് സ്റ്റാർ ഇന്ത്യ ചാനൽ ഏറ്റെടുത്തപ്പോൾ ചാനലിന്റെ വരുമാനവും ഓഹരികളും പരസ്യ നിരക്കും വർദ്ധിച്ചു. 2017-ൽ ഒരു നവീകരണം അതിനൊപ്പം ഒരു പുതിയ ലോഗോയും <i id="mwgQ">ബിഗ് ബോസ് തമിഴിന്റെ</i> സമാരംഭവും കൊണ്ടുവന്നു, അതിനുശേഷം ചാനലിന്റെ പ്രേക്ഷക പങ്കാളിത്തം-10%-15%-10% വർദ്ധിച്ചു, ഏറ്റവും കൂടുതൽ ആളുകൾ കണ്ട രണ്ടാമത്തെ തമിഴ് ടെലിവിഷൻ ചാനലാണ്. .
2020-ലെ 48-ാം ആഴ്‌ചയിൽ, സ്റ്റാർ വിജയ് ആദ്യമായി പ്രൈം ടൈമിൽ ഏറ്റവും കൂടുതൽ ആളുകൾ കണ്ട തമിഴ് GEC ആയി മാറി, അതേസമയം സൺ ടിവിക്ക് ശേഷം മൊത്തത്തിൽ ഏറ്റവും കൂടുതൽ ആളുകൾ കണ്ട രണ്ടാമത്തെ തമിഴ് GEC ആയി. 50-ാം ആഴ്‌ചയിൽ, അത് ഏറ്റവും കൂടുതൽ വ്യൂവർഷിപ്പ് റേറ്റിംഗായ 7,14,002 AMA-കൾ (ശരാശരി മിനിറ്റ് പ്രേക്ഷകർ (നൂറുകണക്കിന്)) നേടി, ഏറ്റവും കൂടുതൽ ആളുകൾ കാണുന്ന അഞ്ചാമത്തെ ഇന്ത്യൻ ടെലിവിഷൻ ചാനലാണ്.
വിജയ് ടി.വി.
വിജയ് ടിവി എന്നറിയപ്പെടുന്ന സ്റ്റാർ വിജയ്, 1994-ൽ എൻപിവി രാമസാമി ഉദയാർ ആരംഭിച്ച ഒരു ഇന്ത്യൻ തമിഴ് പേ ടെലിവിഷൻ പൊതു വിനോദ ചാനലാണ്. വാൾട്ട് ഡിസ്നി കമ്പനി ഇന്ത്യയുടെ ഉടമസ്ഥതയിലുള്ള ഏഷ്യാനെറ്റ് സ്റ്റാർ കമ്മ്യൂണിക്കേഷൻസിന്റെ ഉടമസ്ഥതയിലുള്ളതാണ് ഈ ചാനൽ. കൊച്ചാർ ജേഡ്, ഗിണ്ടി, ചെന്നൈ, തമിഴ്‌നാട് എന്ന സ്ഥലത്ത് നിന്നാണ് ചാനൽ സംപ്രേക്ഷണം ചെയ്യുന്നത്. സ്റ്റാർ വിജയ് ഭാഗികമായി 2001 ൽ സ്റ്റാർ ടിവി നെറ്റ്വർക്ക് കൈവശപ്പെടുത്തിയതിന് മുമ്പുവരെ പറ്റി ധാരാളം തവണ ഉടമസ്ഥാവകാശം കൈ മാറ്റം ചെയ്യപ്പെട്ടിട്ടുണ്ട്
വർഗ്ഗം:ദൃശ്യമാദ്ധ്യമങ്ങൾ
എലോയിസ് ഗിബ്‌ലെറ്റ്
'''എലോയ്‌സ് "എലോ" ആർ. ഗിബ്‌ലെറ്റ് (ജനുവരി 17, 1921 - സെപ്റ്റംബർ 16, 2009) ഒരു ജനിതക ശാസ്ത്രജ്ഞയും ഹെമറ്റോളജിസ്റ്റും ആയിരുന്നു.ഇംഗ്ലീഷ്"Eloise "Elo" R. Giblett'''.
അവർ ആദ്യമായി അഡിനോസിൻ ഡീമിനേസ് ഡെഫിഷ്യൻസി എന്ന രോഗപ്രതിരീധശെഷിക്കുറവുകൊണ്ടുണ്ടാകുന്ന രോഗം  കണ്ടുപിടിച്ചു. സിയാറ്റിലിലെ വാഷിംഗ്ടൺ സർവകലാശാലയിൽ മെഡിസിൻ പ്രൊഫസറും സിയാറ്റിലിലെ പുഗെറ്റ് സൗണ്ട് ബ്ലഡ് സെന്ററിന്റെ എക്സിക്യൂട്ടീവ് ഡയറക്ടറുമായിരുന്നു എലോയ്‌സ്. 200-ലധികം ഗവേഷണ പ്രബന്ധങ്ങളുടെ രചയിതാവായ അവർ 1969-ൽ പ്രസിദ്ധീകരിച്ച ജനിതക മാർക്കറുകൾ, മനുഷ്യ രക്തത്തിലെ ജനിതക മാർക്കറുകൾ എന്ന ആദരിക്കപ്പെടുന്ന പാഠപുസ്തകവും രചിച്ചു. 1980-ൽ നാഷണൽ അക്കാദമി ഓഫ് സയൻസസിലേക്ക് അവർ തിരഞ്ഞെടുക്കപ്പെട്ടു.
അഡിനോസിൻ ഡീമിനേസ് ഡെഫിഷ്യൻസി കണ്ടുപിടിച്ചതാണ് അവളുടെ ഏറ്റവും പ്രധാന സംഭാവനകളിൽ ഒന്ന്. നിരവധി രക്തഗ്രൂപ്പ് ആന്റിജനുകളെ അവൾ തിരിച്ചറിയുകയും പേരുകൾ നൽകുകയും ചെയ്തു (അവളുടെ പേരിലുള്ള 'എലോ' ആന്റിജൻ ഉൾപ്പെടെ). അവളുടെ ജോലി സുരക്ഷിതമായ ചുവന്ന രക്താണുക്കളുടെ രക്തം നൽകുന്ന രീതിക്ക് വഴിയൊരുക്കി. ചുവന്ന രക്താണുക്കളുടെ പ്രോട്ടീൻ പോളിമോർഫിസങ്ങളെക്കുറിച്ചുള്ള തന്റെ ധാരണ ജനിതക ലിങ്കേജ് വിശകലനങ്ങളിൽ പ്രയോഗിച്ചു.
ജീവിതരേഖ
1921 ൽ വാഷിംഗ്ടണിലെ ടാക്കോമയിലാണ് എലോയ്സ് ജനിച്ചത്. ഒരു ഇൻഷുറൻസ് സെയിൽസ്‌മാനായി അവളുടെ പിതാവിന്റെ ജോലിക്കായി അവളുടെ കുടുംബം വാഷിംഗ്ടണിലെ സ്‌പോക്കെയ്‌നിലേക്ക് മാറി. സ്‌പോക്കെയ്‌നിൽ പ്രാഥമിക വിദ്യാഭ്യാസം നേടിയ എലോയ്സ് പാട്ട്, നൃത്തം, വയലിൻ എന്നിവയിൽ പരിശീലനം നേടി. ആ കാലഘട്ടത്തിലെ അടുത്ത ഷേർലി ക്ഷേത്രമായി എലോയ്സ് മാറുമെന്ന് അവളുടെ അമ്മ റോസ് രഹസ്യമായി ആഗ്രഹിച്ചിരുന്നു.
ചപലാര്യ
ലക്ഷണം
‍‍ഇഹ രണ്ടുമങ്ങു നാലും ഗണങ്ങളർദ്ധങ്ങൾ രണ്ടിലും കേൾക്ക ഗുരുവോടെ മുൻപു പിൻപും ജകാരമായാലതോ ചപലാ ആര്യയ്ക്കു ഓരോ അർത്ഥത്തിലും ഏഴ്ഗണങ്ങളുളളതിൽ രണ്ടും നാലും ഗ​ണങ്ങൾ ജഗണ[മദ്ധ്യഗുരു]-രൂപങ്ങളായുംഅപ്പുറവും ഇപ്പുറവും  ഗുരുക്കളുള്ളതായും വന്നാൽ അത് 'ചപലാ'.ഇരുപുറവും ഗുരു വരുന്നതിനു 1ം 3ം ഗണങ്ങൾ അന്ത്യഗുരുക്കളും 3ം 5ം ഗണങ്ങൾ ആദിഗുരുക്കളും  ആയിരിക്കണം. അപ്പോൾ മൂന്നാം ഗണം സർവ്വഗുരുതന്നെ വേണമെന്നു വരുന്നു. ഈ ലക്ഷണമെല്ലാം ലക്ഷണശ്ലോകത്തിലൊത്തിട്ടുണ്ട്.
1            2             3 ഇ ഹ ര  / ണ്ടു മ ങ്ങു / നാ ലും 4             5                  ഗ ണ ങ്ങ/ ളർ ദ്ധ /ങ്ങൾ  ര ണ്ടി/ ലും കേൾ/ ക്ക 1              2               3         ഗു രു വോ /ടെ  മു ൻപു/ പി ൻപും 4          5 ജ കാ ര /മാ യാ/ ല /തോ    ച പ /ലാ
പൂർവ്വാർദ്ധത്തിൽ മാത്രം ‍ചപലാലക്ഷണമുള്ള ആര്യയ്ക്കു 'മുഖചപലാ' എന്നും ഉത്തരാർദ്ധത്തിൽ മാത്രം ചപലാലക്ഷണമുള്ള ആര്യയ്ക്ക് 'ജഘനചപലാ 'എന്നും പേരുകൾ
പോന്മേരി ശിവക്ഷേത്രം
വടകരയിൽ നിന്നു 6 കിലോമീറ്റർ  അകലെ പോന്മേരിയിൽ സ്ഥിതി ചെയുന്ന മഹാ ശിവ ക്ഷേത്രം വളരെ പുരാതന കാലഘട്ടത്തിൽ നിർമ്മിക്കപെട്ട  ക്ഷേത്രങ്ങളിൽ ഒന്നാണ്. കേരളത്തിലെ കോഴിക്കോട് ജില്ലയിലെ വടക്കൻ കേരളത്തിൽ പ്രധാന ശിവ ക്ഷേത്രങ്ങളിൽ ഒന്നാണ്. നൂറ്റാണ്ടുകൾക്കു മുൻപ് കടത്തനാട് ഭരണാധികാരികൾ ആണ് ഈ  മഹാദേവ ക്ഷേത്രം പണികഴിപ്പിച്ചത്. ക്ഷേത്രത്തിലെ പ്രതിഷ്ഠ ശിവൻ ആണ്. ക്ഷേത്രം സവിശേഷത ഇവിടത്തെ 'ത്രിമുർത്തി '-( ബ്രഹ്മാവ്, വിഷ്ണു, ശിവ ) സാന്നിധ്യമാണ്. ഇതിനു പുറമേ പ്രതിഷ്ഠ ഗണപതി, ഭഗവതി, അങ്കാറ നാരായണ, ആദിത്യ, ഭൂതത്തേവർ അയ്യപ്പൻ, സുബ്രമണ്യൻ എന്നീ പ്രതിഷ്ഠകളും ഇതേ  ക്ഷേത്രത്തിൽ കാണാം. പോന്മേരി ശിവനെ 'തീയ്യന്നൂർ അപ്പാ' എന്നു വിളിക്കുന്നു. ഇപ്പോൾ ക്ഷേത്രം മലബാർ ദേവസ്വം ബോർഡ് നിയന്ത്രണത്തിലാണ്. ക്ഷേത്ര സംരക്ഷണ സമിതി ക്ഷേത്രം നവീകരണത്തിനും സുപ്രധാന പങ്ക് വഹിക്കുന്നു.
അവലംബങ്ങൾ
വർഗ്ഗം:കേരളത്തിലെ ക്ഷേത്രങ്ങൾ വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ വർഗ്ഗം:ശിവക്ഷേത്രങ്ങൾ
ദി അമെയ
19-ആം നൂറ്റാണ്ടിന്റെ അവസാനത്തിൽ അമേരിക്കൻ കലാകാരൻ റോബർട്ട് ഫ്രെഡറിക് ബ്ലം വരച്ച ചിത്രമാണ് ദി കാൻഡി ബ്ലോവർ എന്നും അറിയപ്പെടുന്ന ദി അമേയ'. ക്യാൻവാസിൽ പൂർത്തിയാക്കിയ ഈ ചിത്രത്തിൽ ജോലിസ്ഥലത്തെ ഒരു ജാപ്പനീസ് മിഠായി നിർമ്മാതാവിനെ (അമേസിക്കു കല അഭ്യസിക്കുന്നു) ചിത്രീകരിച്ചിരിക്കുന്നു. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലെ ഒരു ചിത്രമാണ് അമേയ.
വിവരണം
1890-ൽ സ്‌ക്രിബ്‌നേഴ്സ് മാഗസിനിൽ പ്രസിദ്ധീകരിക്കുന്ന ലേഖനങ്ങളുടെ ഒരു പരമ്പര (സർ എഡ്വിൻ അർനോൾഡ് എഴുതിയത്) ചിത്രീകരിക്കുന്നതിനായി അമേരിക്കൻ ചിത്രകാരനായ റോബർട്ട് ഫ്രെഡറിക് ബ്ലമിനെ ജപ്പാനിലേക്ക് അയച്ചു. രണ്ട് വർഷത്തോളം ടോയ്‌കോയിലെ ഒരു ചെറിയ വീട്ടിൽ താമസിച്ചുകൊണ്ട് അദ്ദേഹം ചിത്രീകരണത്തിനായി രംഗങ്ങൾ തേടി രാജ്യത്തുടനീളം സഞ്ചരിച്ചു.
ജപ്പാനിൽ താമസിച്ച പിന്നീടുള്ള കാലഘട്ടത്തിലാണ് ബ്ലൂം ദി അമെയ സൃഷ്ടിച്ചത്. മിഠായി നിർമ്മാതാക്കളായ അമേസിയാക്കു കല അഭ്യസിക്കുന്ന ഒരു അമേയയെ ഈ ചിത്രത്തിൽ ചിത്രീകരിച്ചിരിക്കുന്നു. അമെയയുടെ ചിത്രം ഗ്ലാസ്സ് ബ്ലോയിംഗിന് സമാനമാണെന്ന് ബ്ലം തന്നെ വിശേഷിപ്പിച്ചിരിക്കുന്നു.
അമേരിക്കയിലേക്ക് മടങ്ങിയെത്തിയതിനുശേഷം 1893 ലെ നാഷണൽ അക്കാദമി ഓഫ് ഡിസൈനിന്റെ എക്സിബിഷനിൽ ബ്ലമിന്റെ ചിത്രങ്ങൾക്ക് നല്ല സ്വീകാര്യത ലഭിച്ചു. ബ്ലം പിന്നീട് അക്കാദമിയിലേക്കുള്ള തെരഞ്ഞെടുപ്പ് ലഭിച്ചതിനുള്ള അംഗീകാരം ദി അമെയക്കു നല്കി. ന്യൂയോർക്ക് ടൈംസിന്റെ ഒരു നിരൂപകൻ വൈവിധ്യമാർന്ന വസ്ത്രധാരണത്തിൽ ഒന്നിലധികം വിഷയങ്ങൾ അതിനെ "മികച്ച രീതിയിൽ വരച്ചതായി" വിശേഷിപ്പിച്ചു. തന്റെ ചിത്രീകരണങ്ങളിൽ വ്യക്തികളുടെ ഗ്രൂപ്പുകളെ ചിത്രീകരിക്കുന്നതിനുള്ള ബ്ലമിന്റെ കഴിവിന്റെ ഒരു ഉദാഹരണമായി മറ്റ് സ്രോതസ്സുകൾ അമേയയെ ഉദ്ധരിച്ചു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
ഗാനം
ഗാനം എന്നാൽ പാട്ട്. ഓരോ ഗാനത്തിനും ഒരു സംഗീതഭംഗി ഉണ്ടായിരിക്കും. ഗാന രചയിതാക്കളെ കവി/കവയിത്രി എന്നു നാമകരണം ചെയ്തിരിക്കുന്നു. ഗാനങ്ങൾക്കു സംഗീതം നൽകുന്നവരെ സംഗീതസംവിധായകർ എന്നും നാമകരണം ചെയ്തിരിക്കുന്നു.
വർഗ്ഗം:സംഗീതം
Musikverk
അന്ന ഹോൺസാക്കോവ
ലഘുചിത്രം| അന്ന ഹോൺസാക്കോവ അന്ന ഹോൺസാക്കോവ (ജീവിതകാലം: 16 നവംബർ 1875 കോപിഡ്‌ലോയിൽ - 13 ഒക്ടോബർ 1940 പ്രാഗിൽ ) പ്രാഗിലെ ചാൾസ്-ഫെർഡിനാൻഡ് സർവ്വകലാശാലയിൽ നിന്ന് ബിരുദം നേടിയ ആദ്യത്തെ വനിതാ ഡോക്ടറായിരുന്നു. 1902 മാർച്ച് 17 ന് അവർ സർവ്വകലാശാലാ ബിരുദം നേടി. ഡോക്‌ടർ സർട്ടിഫിക്കറ്റ് നേടുന്ന മൂന്നാമത്തെ ചെക്ക് വനിത കൂടിയായിരുന്നു അവർ. ആദ്യ രണ്ട് പേരായ ബൊഹുസ്ലാവ കെക്കോവ ( സൂറിച്ച് സർവകലാശാലയിൽ നിന്ന് 1880-ൽ ബിരുദം നേടി), അന്ന ബയേറോവ ( ബേൺ സർവകലാശാലയിൽ നിന്ന് 1881-ൽ ബിരുദം നേടി) എന്നിവർ സ്വിസ് സർവകലാശാലകളിലായിരുന്നു അത് നേടിയത്. ചെക്ക് പൗരന്മാർക്ക്, അവരുടെ ഡോക്ടറേറ്റുകൾ സ്വന്തം മാതൃരാജ്യത്തിൽ അംഗീകരിക്കപ്പെടാത്തതിനാൽ വിദേശത്ത് പ്രാക്ടീസ് ചെയ്യേണ്ടിവന്നു. ഹോൺസാക്കോവയ്ക്ക് വൈദ്യശാസ്ത്ര വിദ്യാലയത്തിൽ പ്രഭാഷണങ്ങൾ നടത്താനല്ല, പരീക്ഷകൾക്ക് പോകാൻ മാത്രമേ ആദ്യം അനുവാദമുണ്ടായിരുന്നുള്ളു, എന്നാൽ അഞ്ച് വർഷത്തിന് ശേഷം അവൾ പഠിച്ചിരുന്ന എല്ലാത്തിനും പരീക്ഷ എഴുതാൻ അനുവദിക്കപ്പെട്ടപ്പോൾ ഇത് മാറി.
ബിരുദാനന്തരം ചെക്ക് ശസ്ത്രക്രിയയുടേയും അനസ്‌തേഷ്യോളജിയുടെയും സ്ഥാപകനായിരുന്ന ചാൾസ് മെയ്‌ഡിലിനൊപ്പം ശമ്പളമില്ലാത്ത ട്രെയിനിയായി അവർ ജോലി ചെയ്തു, പക്ഷേ അദ്ദേഹം മരിച്ചപ്പോൾ അവിടെ നിന്ന് അവർക്ക് പോകേണ്ടിവന്നു. ഒപ്പം സിവിൽ ഹോസ്പിറ്റലിൽ മെഡിക്കൽ പോസ്റ്റ് ലഭിക്കാതെയായി. അതിനാൽ, ഹോൺസാക്കോവ പ്രാഗിലെ മൊറാനി തെരുവിലെ ഒരു തുറന്ന സ്വകാര്യ ഗൈനക്കോളജിക്കൽ സർജറിയിൽ മുപ്പത്തിയഞ്ച് വർഷത്തോളം, അവളുടെ മരണം വരെ ജോലി ചെയ്തു. മിനർവ ഗ്രാമർ സ്കൂളിന്റെ സ്കൂൾ ഡോക്ടർ കൂടിയായിരുന്നു അവർ. അന്ന ബയേറോവയുടെ ജീവചരിത്രവും ക്ലെമന്റീന ഹനുസോവയുമായി ചേർന്ന് ക്ഷയരോഗത്തിൽ നിന്ന് കുട്ടികളെ എങ്ങനെ സംരക്ഷിക്കാം എന്നതിനെക്കുറിച്ചുള്ള ഒരു പ്രസിദ്ധീകരണവും അവർ എഴുതി. രോഗികളും പാവപ്പെട്ടവരുമായ സ്ത്രീകളെ സഹായിക്കാൻ അവർ ഒരു ഫണ്ടും സൃഷ്ടിച്ചിരുന്നു.
അവൾ വൈദ്യശാസ്ത്രം പരിശീലിച്ച മൊറാനിയിലെ ഭവനത്തിൽ ഒരു സ്മാരക ഫലകം അനാച്ഛാദനം ചെയ്തു; എന്നിരുന്നാലും, അതിൽ അവളുടെ ബിരുദദാന തീയതി മാർച്ച് 17-ന് പകരം മാർച്ച് 18 എന്ന് തെറ്റായി പട്ടികപ്പെടുത്തിയിരിക്കുന്നു.
റഫറൻസുകൾ
വർഗ്ഗം:1940-ൽ മരിച്ചവർ വർഗ്ഗം:1875-ൽ ജനിച്ചവർ
ഫിഷ്‌ലേക്ക് ദേശീയ വനം
ഫിഷ്‌ലേക്ക് ദേശീയ വനം യൂറ്റായുടെ ദക്ഷിണ മധ്യ മേഖലയിൽ സ്ഥിതി ചെയ്യുന്ന ഒരു യു.എസ് ദേശീയ വനമാണ്. സംസ്ഥാനത്തെ ഏറ്റവും വലിയ ശുദ്ധജല പർവത തടാകമായ ഫിഷ് ലേക്ക് ആണ് ദേശീയ വനത്തിൻറെ പേരിന് കാരണമായത്.
ഭൂമിശാസ്ത്രം
ഫിഷ് ലേക്ക് ദേശീയ വനവും ഗ്ലെൻവുഡ് ദേശീയ വനവം കൂടിച്ചേർന്ന് 1908-ൽ സ്ഥാപിതമായ ഈ വനം 1.5 ദശലക്ഷം ഏക്കർ (6,100 km2) ഭൂപ്രദേശത്ത് വ്യാപിച്ച് നാല് ജില്ലകളായി വിഭജിക്കപ്പെട്ടിരിക്കുന്നു. ഒമ്പത് കൗണ്ടികളുടെ ഭാഗങ്ങളിലായാണ് വനങ്ങൾ സ്ഥിതിചെയ്യുന്നത്.
ബ്രിജിദ ബൽത്താർ
ഒരു ബ്രസീലിയൻ വിഷ്വൽ ആർട്ടിസ്റ്റാണ് ബ്രിജിത ബൽത്താർ (1959 ൽ ജനിച്ച റിയോ ഡി ജനീറോ ). ചിത്രീകരണം, ഫോട്ടോഗ്രാഫി, പ്രകടനം, വീഡിയോ, ശിൽപം, പ്രകടനം എന്നിവയാണ് ഇവരുടെ കലാ മേഖലകൾ. ക്ഷണികമായ നിമിഷങ്ങളാണ് അവരുടെ കലാസൃഷ്ടിയി ബ്രിജിത പകർത്തുന്നത്.
1980 കളുടെ അവസാനം, റിയോ ഡി ജനീറോയിലെ കലാവിദ്യാലയത്തിൽ പഠിച്ചു. നിയോ കോൺക്രീറ്റ് മൂവ്മെന്റിനാലും  ബ്രസീലിയൻ കലാകാരൻമാരായ ലിജിയ ക്ലാർക്ക്, ഹെലിയോ ഒയിറ്റിസിക്ക എന്നിവരാലും പ്രചോദിപ്പിക്കപ്പെട്ടതാണ് ബൽത്താറിന്റെ   സൃഷ്ടികൾ.
സൃഷ്ടികൾ
1990 കളുടെ തുടക്കത്തിൽ ആരംഭിച്ച ബൽത്താറിൻറെ കലാജീവിതം വ്യത്യസ്ത മാധ്യമങ്ങൾ ഉപയോഗിച്ചു കൊണ്ടായിരുന്നു. സാവോ പൗലോയിലെ വീട് വിട്ടു പോകാൻ നിർബന്ധിതയാകുന്നതിനുമുൻപ്, അവളുടെ പല സൃഷ്ടികളുടെയും വിഷയം ആ വീടായിരുന്നു. അബ്രീഗോ (1996) എന്ന ചിത്രത്തിൽ അവളുടെ ശരീരം അവളുടെ ബ്രസീലിന്റെ വീടിന്റെ മതിലിൽ കൊത്തി വച്ചിരിക്കുന്നു. ആ വീടിന്റെ പല ചുവന്ന ഇഷ്ടികകളും ഉപയോഗിച്ചാണ് പല പിൽക്കാല ചിത്രങ്ങളും ശിൽപങ്ങളുമൊക്കെ ഉണ്ടാക്കിയിരിക്കുന്നത്.
ന്യൂ മ്യൂസിയത്തിൽ പ്രദർശിപ്പിച്ചിരിക്കുന്ന മിസ്റ്റ് (1998-2004) എന്ന തന്റെ കലാസൃഷ്ടിയിൽ, തന്നെതന്നെ ചിത്രീകരിച്ചിരിക്കുന്നു.
പ്രദർശനം
വിദേശത്തും സ്വദേശത്തും നിരവധി പ്രദർശനങ്ങളിൽ പങ്കെടുത്തു. സാവോ പോളോയിലെ ലാമ്പ് ആർട്സ്, കാസാസ് റിയഗ്നർ, സാവോ പോളോയിലെ ബെർഗമിൻ & ഗോമീഡ്, ലണ്ടനിലെ ബ്രസീലിന്റെ എംബസി, ന്യൂയോർക്കിലെ സ്പെൻസർ ബ്രൗൺസ്റ്റോൺ ഗാലറി, സാവോ പോളോയിലെ കാർബണോ ഗാലേറിയ.
2002 ൽ 25 സാവോ പോളോ ആർട്ട് ബിനാലെയിലും റിയോ ഡി ജനീറോയിലെ ഗ്രൂപ്പോ വിസോർമാ വോൾട്ടാ ഷോയിലും പങ്കെടുത്തു.
അവലംബം
<references group="" responsive="">
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1959-ൽ ജനിച്ചവർ വർഗ്ഗം:Pages with unreviewed translations വർഗ്ഗം:നിശ്ചലചിത്ര ഛായാഗ്രാഹകർ വർഗ്ഗം:ബ്രസീലിയൻ കലാകാരികൾ
ജഘനചപല
ഒരു മലയാള വൃത്തമാണ് ജഘനചപല. ആര്യ എന്നവൃത്തത്തിന്റെ ഓരോ അർദ്ധത്തിലും എഴു ഗണങ്ങളുള്ളതിൽ രണ്ടും നാലും ഗണങ്ങൾ ജഗണമായും അപ്പുറവും ഇപ്പുറവും ഗുരുക്കളായും വന്നാൽ ചപലാ എന്ന വൃത്തം. ഉത്തരാദ്ധത്തിൽ മാത്രം ചപലാലക്ഷണമുള്ള ആര്യ വൃത്തമാണ് ജഘനചപലാ.
അവലംബങ്ങൾ
വർഗ്ഗം:ഭാഷാവൃത്തങ്ങൾ
മാർക് സെഗ്വിൻ
പാലങ്ങൾ
വൻകര യൂറോപ്പിൽ ആദ്യത്തെ തൂക്കുപാലം ഇദ്ദേഹമാണ് നിർമ്മിച്ചത്. പണം കൊടുത്ത് ഉപയോഗിക്കാവുന്ന 186 തൂക്കുപാലങ്ങൾ ഫ്രാൻസിലെമ്പാടുമായി അദ്ദേഹം നിർമ്മിച്ചു. 1823 - ലെ Exposition des produits de l'industrie française -ൽ ഇദ്ദേഹം അവതരിപ്പിച്ച തൂക്കുപാലത്തിന്റെ മാതൃകയാണ് പിന്നീട് Rhône -ൽ Tain-l'Hermitage മുതൽ Tournon-sur-Rhône വരെയുള്ള പാലമായി മാറിയത്, സെഗ്വിൻ രൂപകൽപ്പന ചെയ്ത ഈ പാലം 1825 -ൽ പൂർത്തിയായി.
മറ്റു ഇടപാടുകൾ
തന്റെ സഹോദരന്മാരായ Camille, Jules, Paul, Charles എന്നിവരോടും അളിയനായ Vincent Mignot നോടും ഒപ്പം അദ്ദേഹം തന്റെ പിതാവിന്റെ തുണി, പേപ്പർ, ഗ്യാസ് ലൈറ്റിംഗ്, കൽക്കരി ഖനികൾ, നിർമ്മാണമേഖല എന്നിവയെല്ലാം വിജയകരമായി കൊണ്ടുനടക്കുകയും അതോടൊപ്പം ഒരു തീവണ്ടിപ്പാത കമ്പനിയും പാലനിർമ്മാണക്കച്ചവടവും കൂട്ടിച്ചേർക്കുകയും ചെയ്തു.
ബഹുമതികൾ
ഈഫൽ ഗോപുരത്തിൽ കൊത്തിവച്ചിട്ടുള്ള 72 പേരുകളിൽ ഒന്ന് ഇദ്ദേഹത്തിന്റേതാണ്.
പുറത്തേക്കുള്ള കണ്ണികൾ
വർഗ്ഗം:ഫ്രഞ്ച് കണ്ടുപിടിത്തക്കാർ വർഗ്ഗം:1786-ൽ ജനിച്ചവർ വർഗ്ഗം:1875-ൽ മരിച്ചവർ വർഗ്ഗം:ഫ്രഞ്ച് ശാസ്ത്രജ്ഞർ
സുബ്രതോ ബഗ്ചി
ആദ്യകാല ജീവിതവും വിദ്യാഭ്യാസവും
ഒഡീഷയിലെ പട്‌നാഗറിൽ മഖൻ ഗോപാൽ ബാഗ്‌ചിയുടെയും ലബോൺയ പ്രോവ ബാഗ്‌ചിയുടെയും മകനായി ബാഗ്‌ചി ജനിച്ചു, അവിടെ അദ്ദേഹത്തിന്റെ പിതാവ് ജൂനിയർ സർക്കാർ ഉദ്യോഗസ്ഥനായിരുന്നു. ഉത്കൽ സർവകലാശാലയിൽ പൊളിറ്റിക്കൽ സയൻസ് പഠിച്ചു. 1974-ൽ അദ്ദേഹം ഇന്ത്യൻ ആർമിയുടെ പാരച്യൂട്ട് റെജിമെന്റിൽ പരിശീലനം നേടുകയും "പാരാ വിംഗ്സ്" നേടുന്നതിനായി 5 നിർബന്ധിത ജമ്പുകൾ വിജയകരമായി പൂർത്തിയാക്കുകയും ചെയ്തു. 1975-ൽ ഡൽഹിയിൽ നടന്ന റിപ്പബ്ലിക് ദിന പരേഡിൽ ഇന്ത്യയിലെ ഏറ്റവും മികച്ച എൻ.സി.സി കേഡറ്റായി തിരഞ്ഞെടുക്കപ്പെട്ടു, അവിടെ അദ്ദേഹത്തിന് പ്രധാനമന്ത്രിയുടെ കേയ്ൻ ബഹുമതി(Cane Honor)ലഭിച്ചു.
അവലംബം
വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:1957-ൽ ജനിച്ചവർ വർഗ്ഗം:മേയ് 31-ന് ജനിച്ചവർ വർഗ്ഗം:ഇന്ത്യൻ വ്യവസായികൾ വർഗ്ഗം:ഇന്ത്യയിൽ നിന്നുള്ള സോഫ്റ്റ്‌വെയർ എഞ്ചിനീയർമാർ
അമരാവതി സമരം
ഇന്നത്തെ ഇടുക്കി ജില്ലയിലെ അമരാവതിയിൽ 1961 ൽ കുടിയിറക്കുമായി ബന്ധപ്പെട്ടുണ്ടായ കർഷക പ്രക്ഷോഭമാണ് ഐക്യകേരളചരിത്രത്തിൽ ശ്രദ്ധേയമായ അമരാവതി സമരം .
ഇടുക്കി ജില്ലയിലെ ഉടുമ്പൻചോല താലൂക്കിലുള്ള അയ്യപ്പൻ കോവിൽ പ്രദേശനിന്നും ഇടുക്കി ഡാം നിർമ്മാണവുമായി ബന്ധപ്പെട്ട് ബലമായി കുടിയിറക്കിയ കർഷകരെ കുമളിക്കടുത്ത  അമരാവതിയിൽ പുനരധിവസിപ്പിച്ചതിനെത്തുടർന്ന് കർഷകർ നേരിട്ട പ്രധിസന്ധി തരണം ചെയ്യാനായി ന‍ടത്തിയ സമരമാണിത്.A.K  ഗോപാലൻ ആണ് ഇതിന് നേതത്വം നൽകിയത്.
ചരിത്രം
1961 മെയ് 2 ന് അയ്യപ്പൻ കോവിലിൽ പ്രദേശത്തുള്ള കർഷകരുടെ വീടുകൾ തീവച്ച് നശിപ്പിച്ച് രണ്ടായിരത്തോളം കുടുംബങ്ങളെ ബലം പ്രയോഗിച്ച് 40 മൈൽ അകലെയുള്ള അമരാവതിയിൽ ഇറക്കി വിട്ടു  .പട്ടിണിയും പേമാരിയും ജനങ്ങളെ ദുരിതത്തിലാക്കി. പലരും മരണമടഞ്ഞു. സർക്കാരിന് നിവേദനം നൽകിയെങ്കിലും അനങ്ങാപ്പാറ നയമാണ് സ്വീകരിച്ചത്.
ജലസേചന പദ്ധതി പ്രദേശങ്ങളിൽ നിന്ന് പദ്ധതിയുടെ ആവശ്യാർത്ഥം ഭൂമി ഒ ഴിപ്പിച്ചെടുക്കേണ്ടി വരുമ്പോൾ ഒഴിപ്പിക്കപ്പെടുന്ന കർഷകകുടുംബങ്ങൾക്ക് ഓരോ ഏക്കർ ഭൂമി വീതം പകരം നല്കുന്നതിന് ആദ്യ കേരള മന്ത്രി സഭാകാലത്ത് ചുരുളി-ചീനാർ പ്രദേശത്ത് ആവശ്യമായ സ്ഥലം കരുതിയിരുന്നെങ്കിലും അതുനൽകാതെയാണ് അമരാവതിയിലേക്ക് കുടിയിറക്കിയവരെ എത്തിച്ചത്.
തൊടുപുഴ, മൂവാറ്റുപുഴ, മീനച്ചൽ, ചങ്ങനാശ്ശേരി എന്നിവിടങ്ങളിൽ നിന്നൊക്കെ ഉണ്ടായിരുന്ന തുച്ഛമായ ഭൂമിയോ, കുടിയിരിപ്പോ കൈവശസ്ഥലമോ വിറ്റുകിട്ടിയ തുകയുമായാണ് ഇടുക്കിയിലേക്ക് കുടിയേറിയ കർഷകർ അയ്യപ്പൻ കോവിലടക്കമുള്ള പ്രദേശങ്ങളിൽ നേരത്തെ ഭൂമിയുണ്ടായിരുന്ന കൈവശക്കാരിൽ നിന്നും ഭൂമി സ്വന്തമാക്കിയത്. വ്യക്തമായ രേഖകളുടെ അഭാവത്താൽ കൈയ്യേറ്റക്കാരായാണ് ചിലർ അവരെ ചിത്രീകരിച്ചത്.
പൊതുജനമനസാക്ഷിയെ പിടിച്ചുലച്ച ഈ സംഭവത്തെ തുടർന്ന് എ. കെ . ജിയുടെ നേതൃത്വത്തിലുള്ള കർഷകസംഘം നേതാക്കൾ അമരാവതിയും അയ്യപ്പൻ കോവിലടക്കമുള്ള പ്രദേശങ്ങളും സന്ദർശിച്ചു. പാവപ്പെട്ട കർഷകർ കഷ്ടപ്പാടുകൾ സഹിച്ച് കെട്ടിയുയർത്തിയ കുടിലുകൾ കത്തിക്കുകയും രക്തം വിയർപ്പാക്കി അവർ നട്ടുവളർത്തിയ കാർഷിക വിളകൾ നശിപ്പിക്കുകയും തല ചായ്ക്കാൻ ഇടമില്ലാതെ അനാഥരാക്കപ്പെടുകയും ചെയ്ത അവസ്ഥകണ്ട്  രോക്ഷം കൊണ്ട എ.കെ .ജി  1961 ജൂൺ 6 ന് നിരാഹാരസമരം ആരംഭിച്ചു.
സാൻ ജാസിൻറോ
സാൻ ജാസിൻറോ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ റിവർസൈഡ് കൌണ്ടി യിൽ സ്ഥിതിചെയ്യുന്ന ഒരു നഗരമാണ്. ഹയാസിന്ത് പുണ്യവാളൻറെ പേരിൽ അറിയപ്പെടുന്ന ഈ നഗരം സാൻ ജാസിന്തോ താഴ്വരയുടെ വടക്കേ അറ്റത്തായി, തെക്കുഭാഗത്ത് ഹെമെറ്റും കാലിഫോർണിയയിലെ ബ്യൂമോണ്ട് വടക്കായുമാണ് സ്ഥിതിചെയ്യുന്നത്. സാൻ ജസിന്താ മലനിരകളാണ് താഴ്വരയുമായി ബന്ധപ്പെട്ട മലനിരകൾ. 2010 ലെ സെൻസസ് പ്രകാരംമുള്ള ഈ നഗരത്തിലെ ജനസംഖ്യ 44,199 ആയിരുന്നു. 1870 ൽ സ്ഥാപിക്കപ്പെട്ട ഈ നഗരം 1888 ഏപ്രിൽ 20 ന് സംയോജിപ്പിക്കപ്പെട്ടതും റിവർ സൈഡ് കൌണ്ടി യിലെ ഏറ്റവും പഴയ നഗരങ്ങളിലൊന്നുമാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
അമരാവതി സമരം
വിജയത്തിലേക്ക്
അമരാവതി സമരത്തിന് ബഹുജന പിന്തുണഏറിയതോടെ സർക്കാർ മുട്ടുമടക്കി. ആഭ്യന്തരമന്ത്രി പി.ടി. ചാക്കോ കോട്ടയത്തു വന്നു ചർച്ചയാരംഭിച്ചു. രണ്ടു ദിവസം നീണ്ട കൂടിയാലോചനയ്ക്ക് ശേഷം ഗവൺമെന്റിന് വേണ്ടി ആഭ്യന്തരമന്ത്രി രേഖാമൂലം കൊടുത്ത ഉറപ്പിൻമേൽ ജൂൺ 17ന് ഉച്ചയ്ക്ക് ഒരു മണിക്ക് എ.കെ ജി നിരാഹാരം പിൻവലിച്ചു. കർഷകസംഘത്തിന്റെ നേതൃത്വത്തിൽ നടന്നുവന്നിരുന്ന കലക്ട്രേറ്റ് പിക്കറ്റിംഗും അവസാനിച്ചു.
ഫാദർ വടക്കന്റെയും,ജോസഫ് പുറക്കരി,ബി.വെല്ലിംങ്ടണിന്റെയും, നേതൃത്വത്തിൽ രൂപീകരിച്ച മലനാട് കർഷകയൂണിയനും അമരാവതി സമരം വിജയിപ്പിക്കുന്നതിൽ സജീവ പങ്കുവഹിച്ചിട്ടുണ്ട്.
മൊംഗാബേ
പരിസ്ഥിതി മേഖലയിൽ പ്രസിദ്ധീകരിക്കപ്പെടുന്ന ഒരു വെബ്സൈറ്റാണ് മൊംഗാബേ ഡോട്ട് കോം. 1999-ൽ റെറ്റ് അയേഴ്സ് ബട്ട്‌ലർ എന്ന സാമ്പത്തിക ശാസ്ത്രജ്ഞനാണ് ഈ പ്രസിദ്ധീകരണത്തിന് തുടക്കം കുറിച്ചത്. . വിവിധ ലോകരാജ്യങ്ങളിലെ വനനശീകരണത്തിന്റെ വിശദാംശങ്ങൾ, അതിന്റെ ചിത്രങ്ങൾ, പ്രത്യാഘാതങ്ങളെ കുറിച്ച പഠനങ്ങൾ തുടങ്ങി പരിസ്ഥിതിയെ ബാധിക്കുന്ന വിഷയങ്ങളാണ് പൊതുവെ മൊംഗാബേ പ്രസിദ്ധീകരിക്കുന്നത്. ഒൻപത് ലോക ഭാഷകളിൽ ഇത് ലഭ്യമാണ്.
അവലംബം
വർഗ്ഗം:വെബ്സൈറ്റുകൾ
രംഗന ഹെറാത്ത്
ശ്രീലങ്കയ്ക്കുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് രംഗന ഹെറാത്ത് (സിംഹള: රංගන හේරත්; ജനനം മാർച്ച് 19,1978).1999ൽ ശ്രീലങ്കയിലെ ഗാളിൽ ഓസ്ട്രേലിയക്കെതിരെ നടന്ന ടെസ്റ്റ് മൽസരത്തിലൂടെയാണ് അന്താരഷ്ട്ര ക്രിക്കറ്റിൽ ഹെറാത്ത് അരങ്ങേറ്റം കുറിക്കുന്നത്.ഒരു ഇടംകൈയൻ സ്പിന്നറായ ഹെറാത്ത് ശ്രീലങ്കൻ ക്രിക്കറ്റ് ടീമിലെ ഇന്നത്തെ ഒരഭിവാജ്യഘടകമാണ്. മുത്തയ്യ മുരളീധരനുശേഷം ശ്രീലങ്കയിൽനിന്നുമുള്ള ഏറ്റവും മികച്ച സ്പിൻ ബൗളറായാണ് ഹെറാത്ത് അറിയപ്പെടുന്നത് .ടെസ്റ്റ്, ഏകദിനം,ട്വന്റി20 മുതലായ ക്രിക്കറ്റിന്റെ മൂന്നു വിഭാഗങ്ങളിലും അഞ്ചുവിക്കറ്റ് നേട്ടം നേടിയ അപൂർവം കളിക്കാരിലൊരാളാണദ്ദേഹം .ടെസ്റ്റ് മൽസരങ്ങളിൽ അഞ്ചുതവണ പത്തുവിക്കറ്റ് നേട്ടവും ഹെറാത്ത് കൈവരിച്ചിട്ടുണ്ട്.2014 ട്വന്റി 20 ലോകകപ്പിൽ ചിറ്റഗോങ്ങിൽ നടന്ന ഗ്രൂപ്പ് മൽസരത്തിൽ ന്യൂസിലൻഡിനെതിരെ മൂന്നു റൺസ് വഴങ്ങി അഞ്ചുവിക്കറ്റ് നേടിയതാണ് അന്താരാഷ്ട്ര ട്വന്റി20യിലെ ഹെരാത്തിന്റെ ഏറ്റവും മികച്ച പ്രകടനം.
പുറത്തേക്കുള്ള കണ്ണികൾ
വർഗ്ഗം:1978-ൽ ജനിച്ചവർ വർഗ്ഗം:മാർച്ച് 19-ന് ജനിച്ചവർ വർഗ്ഗം:ശ്രീലങ്കൻ ക്രിക്കറ്റ് കളിക്കാർ
ഭാവയാമി രഘുരാമം
സ്വാതിതിരുനാൾ സാവേരിരാഗത്തിൽ ചിട്ടപ്പെടുത്തിയ ഒരു കൃതിയാണ് ഭാവയാമി രഘുരാമം. രാമായണകഥ മുഴുവൻ ആറുചരണങ്ങളിലായി ചുരുക്കി വിവരിച്ചിരിക്കുകയാണ് ഈ കൃതിയിൽ. ശെമ്മാങ്കുടി ശ്രീനിവാസ അയ്യർ ഈ കൃതിയെ രാഗമാലികയിൽ വിന്യസിച്ച് ചിട്ടസ്വരങ്ങളും ചേർത്ത് അതിമനോഹരമായ ഒരു കീർത്തനമാക്കി മാറ്റി. എം എസ് സുബ്ബുലക്ഷ്മി ഈ കൃതിയെ പാടി ജനകീയമാക്കി മാറ്റി. ഓരോ ചരണങ്ങളും രാമായണത്തിലെ ഓരോ കാണ്ഡത്തിലെ കഥയാണ് പറയുന്നത്.
രാഗം : സാവേരി
ഭാവുക വിതരണപരാ- പാംഗലീലാ ലസിതം
രാഗം : നാട്ടക്കുറിഞ്ഞി
ബാലകാണ്ഡം ദിനകരാന്വയതിലകം ദിവ്യഗാധിസുതസവനാ- വനരചിതസുബാഹുമുഖ വധമഹല്യാപാവനം അനഘമീശചാപഭംഗം ജനകസുതാപ്രാണേശം ഘനകുപിതഭൃഗുരാമഗർവ്വഹരമിത സാകേതം
രാഗം : ധന്യാസി
അയോധ്യാകാണ്ഡം വിഹതാഭിഷേകമഥ വിപിനഗതമാര്യവാചാ സഹിതസീതാസൗമിത്രിം ശാന്തതമശീലം ഗുഹനിലയഗതം ചിത്രകൂടാഗതഭരതദത്ത മഹിതരത്നമയപാദുകം മദനസുന്ദരാംഗം
രാഗം : മോഹനം
ആരണ്യകാണ്ഡം വിതതദണ്ഡകാരണ്യകഗതവിരാധദലനം സുചരിതഘടജദത്താനുപമിതവൈഷ്ണവാസ്ത്രം പതഗവരജടായുനുതം പഞ്ചവടീവിഹിതവാസം അതിഘോരശൂർപ്പണഖാവചനാഗതഖരാദിഹരം
രാഗം : മുഖാരി
കിഷ്കിന്ധാകാണ്ഡം കനകമൃഗരൂപധരഖലമാരീചഹരം ഇഹ സുജനവിമതദശാസ്യഹൃതജനകജാന്വേഷണം അനഘപമ്പാതീരസംഗതാഞ്ജനേയ നഭോമണീ തനുജസഖ്യകരം വാലി തനുദളനമീശം
രാഗം : പൂർവികല്യാണി
സുന്ദരകാണ്ഡം വാനരോത്തമസഹിത വായുസൂനു കരാർപ്പിത ഭാനുശതഭാസ്വര ഭവ്യരത്നാംഗുലീയം തേനപുനരാനീതാന്യൂനചൂഡാമണിദർശനം ശ്രീനിധിം ഉദധിതീരാശ്രിതവിഭീഷണമിളിതം
രാഗം : മധ്യമാവതി
യുദ്ധകാണ്ഡം കലിതവരസേതുബന്ധം ഖലനിസ്സീമപിശിതാശന ദലനമുരുദശകണ്ഠവിദാരണമതിധീരം ജ്വലനപൂതജനകസുതാസഹിതയാതസാകേതം വിലസിതപട്ടാഭിഷേകം വിശ്വപാലം പദ്‌മനാഭം
രാജ്ദീപ് സർദേശായി
പ്രശസ്തനായ ഒരു ഇൻഡ്യൻ മാധ്യമ പ്രവർത്തകനും വാർത്താ അവതാരകനുമാണ് രജ്ദീപ് സർദേശായി.
വർഗ്ഗം:1965-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ ടെലിവിഷൻ മാധ്യമപ്രവർത്തകർ വർഗ്ഗം:ഇന്ത്യൻ ടെലിവിഷൻ വാർത്താവതാരകർ
ബ്ലെനോറിയ
ഗർഭാശയത്തിൽ നിന്നോ യോനിയിൽ നിന്നോ ഉണ്ടാകുന്ന വഴുവഴുത്ത സ്രവമാണ് ബെൽനോറിയ. ഇംഗ്ലീഷ്ല്: '''Blennorrhea. ''' ഈ സ്രവങ്ങൾ അമിതമായി പുറന്തള്ളപ്പെടുന്നു. ഗൊണോറിയ എന്ന അണുബാധയിൽ കാണപ്പെടുന്നതു പോലെയാണ് ഇതും കാണപ്പെടുന്നത്. കണ്ണിനെ ബാധിക്കുന്ന ഒരു അസുഖത്തെ ഇൻക്ലൂഷൻ ബെനോറിയ എന്നു വിളിക്കുന്നത് ഇതുമായി തെറ്റിദ്ധാരണക്ക് ഇടയാക്കാറുണ്ട്. നവജാതശിശുക്കളിൽ ക്ലമൈഡിയ ട്രക്കോമാറ്റിസ് Chlamydia trachomatis എന്ന രോഗാണു മൂലമുണ്ടാകുന്ന ചെങ്കണ്ണിനു നിയോനാറ്റൽ ബ്ലനോറിയ എന്നു വിളിക്കാറുണ്ട്.
പട്യാല ജില്ല
പഞ്ചാബിലെ 22 ജില്ലകളിൽ ഒന്നാണ് പട്യാല ജില്ല. (Malwayi:ਪਟਿਆਲਾ ਜ਼ਿਲਾ). പട്യാല നഗരമാണ് പട്യാല ജില്ലയുടെ ആസ്ഥാനം. പഞ്ചാബിലെ നാലാമത്തെ വലിയ നഗരമാണ് പട്യാല. പഞ്ചാബിലെ ജില്ലകളിൽ പട്യാല ജില്ലയ്ക്ക് വലിപ്പത്തിൽ അഞ്ചാം സ്ഥാനമുണ്ട് .പഞ്ചാബിന്റെ വടക്കുകിഴക്ക് ഭാഗത്തായി ഉത്തര(വടക്കൻ) അക്ഷാംശം 29 49’ നും 30 47’നും പൂർവ(കിഴക്കൻ) രേഖാംശം 75 58’ നും 76 54'നും ഇടയിലാണ് ഈ ജില്ല സ്ഥിതിചെയ്യുന്നത്. പട്യാലയുടെ വടക്കുവശത്തായി ഫത്തേഗഢ് സാഹിബ്, രൂപ്‌നഗർ, മൊഹാലി ജില്ലകളും പടിഞ്ഞാറ് വശത്ത് ഫത്തേഗഢ് സാഹിബ്, സംഗ്രൂർ ജില്ലകളും വടക്ക് കിഴക്ക് ഭാഗത്ത് ഹരിയാനയിലെ അംബാല, പഞ്ച്കുള ജില്ലകളും, കിഴക്ക് ഭാഗത്ത് ഹരിയാനയിലെ കുരുക്ഷേത്ര ജില്ലയും തെക്കുപടിഞ്ഞാറ് ഭാഗത്ത് ഹരിയാനയിലെ കൈതൽ ജില്ലയും സ്ഥിതിചെയ്യുന്നു.
സിഖ് പ്രധാനിയായിരുന്ന ബാബാ ആലാ സിംഗ് (1691–1765) ആണ് പട്യാലാ നഗരം സ്ഥാപിച്ചത്. അദ്ദേഹം പഞ്ചാബിലെ ബതിൻഡ ജില്ലയിലെ രാംപുര ഫുൽ എന്ന ഗ്രാമത്തിൽ നിന്നും സൈന്യത്തൊടൊപ്പം 1763-ൽ സ്ഥാപിച്ച, തന്റെ പുതിയ സംസ്ഥാനമായ ബർണാലയിലേക്ക് കുടിയേറുകയുണ്ടായി. പിന്നീട് അദ്ദേഹം ലെഹൽ എന്ന ചെറുഗ്രാമത്തിലേക്ക് താമസംമാറുകയും അവിടെ പട്യാല എന്നപേരിൽ ഒരു പട്ടണം സ്ഥാപിക്കുകയും ചെയ്തു.
താര ഷൈൻ
ആദ്യകാല ജീവിതവും വിദ്യാഭ്യാസവും
റിപ്പബ്ലിക് ഓഫ് അയർലൻഡിൽ നിന്നുള്ള ഷൈൻ അൾസ്റ്റർ സർവകലാശാലയിൽ നിന്ന് പരിസ്ഥിതി ശാസ്ത്രത്തിൽ ബിരുദം നേടി. അവിടെ ജിയോഗ്രഫി ഡിപ്പാർട്ട്‌മെന്റിൽ ചേർന്ന് അവർ ബിരുദ പഠനം തുടർന്നു. അവരുടെ ഡോക്ടറൽ ഗവേഷണം മൗറിറ്റാനിയയിലെ തണ്ണീർത്തടങ്ങളെക്കുറിച്ചാണ്.
കരിയർ
വനിതാ ശാസ്ത്രജ്ഞർക്കായുള്ള ആഗോള നേതൃത്വ പരിപാടിയായ ഹോംവാർഡ് ബൗണ്ടിൽ ഷൈൻ പങ്കെടുത്തു. മേരി റോബിൻസൺ ഫൗണ്ടേഷന്റെ ഉപദേശകയായും ഇന്റർനാഷണൽ ഇൻസ്റ്റിറ്റ്യൂട്ട് ഫോർ എൻവയോൺമെന്റ് ആന്റ് ഡവലപ്മെന്റിന്റെ (IIED) ബോർഡ് ഓഫ് ട്രസ്റ്റികളിലും സേവനമനുഷ്ഠിച്ചു. എക്സ്പെഡിഷൻ ബോർണിയോ, ലോസ്റ്റ് ക്രോക്കഡൈൽസ് ഓഫ് ദി ഫറോസ്, എ വൈൽഡ് ഐറിഷ് ഇയർ എന്നിവ ഉൾപ്പെടെ നിരവധി ടെലിവിഷൻ ഷോകൾ ഷൈൻ ബിബിസിക്കായി അവതരിപ്പിച്ചു.
2020 ൽ ഐഐഇഡിയുടെ ബോർഡ് ഓഫ് ട്രസ്റ്റികളിലേക്ക് ഷൈൻ തിരഞ്ഞെടുക്കപ്പെട്ടു. 2020 സെപ്റ്റംബറിൽ അവർ ചെയർമാനായി ചുമതലയേറ്റു. 2020 ൽ റോയൽ ഇൻസ്റ്റിറ്റ്യൂഷൻ ക്രിസ്മസ് ലെക്ചർ സ്പീക്കറുകളിൽ ഒരാളായി അവർ തിരഞ്ഞെടുക്കപ്പെട്ടു. ഹെലൻ സെർസ്കി, ക്രിസ്റ്റഫർ ജാക്സൺ എന്നിവരോടൊപ്പം ചേർന്ന് ഗ്രഹത്തിൽ മനുഷ്യന്റെ പ്രവർത്തനത്തെക്കുറിച്ച് ചർച്ച ചെയ്തു.
ബിജുക്കുട്ടൻ
ഒരു മലയാളചലച്ചിത്രനടനാണ് ‌ബിജുക്കുട്ടൻ. ഹാസ്യപ്രാധാന്യമുള്ള വേഷങ്ങളാണ് ഇദ്ദേഹം കൂടുതലായി അവതരിപ്പിക്കുന്നത്.
താര ഷൈൻ
അവലംബം
വർഗ്ഗം:ഐറിഷ് പരിസ്ഥിതി പ്രവർത്തകർ
ബിജുക്കുട്ടൻ
ജീവിതരേഖ
2007-ൽ ബിജുക്കുട്ടൻ മമ്മൂട്ടിക്കൊപ്പം പോത്തൻ വാവ എന്ന മലയാളചലച്ചിത്രത്തിലാണ് ആദ്യം വേഷമിട്ടത്. 2007-ൽ ഇദ്ദേഹം മോഹൻലാൽ നായകനായി അഭിനയിച്ച ഛോട്ടാ മുംബൈ എന്ന ചലച്ചിത്രത്തിലും അഭിനയിച്ചു.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:1973-ൽ ജനിച്ചവർ
കൊച്ചുപ്രേമൻ
മലയാള ചലച്ചിത്ര അഭിനേതാവും കോമഡി റോളുകൾ കൈകാര്യം ചെയ്യുന്ന നടനുമായിരുന്നു കെ.എസ്.പ്രേംകുമാർ എന്ന  കൊച്ചുപ്രേമൻ.(1955-2022) 1996-ൽ റിലീസായ ദില്ലിവാല രാജകുമാരൻ എന്ന സിനിമയിലൂടെ മലയാള സിനിമയിൽ സജീവമായി. വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2022 ഡിസംബർ 3ന് അന്തരിച്ചു.
ജീവിതരേഖ
തിരുവനന്തപുരം ജില്ലയിലെ വിളപ്പിൽ പഞ്ചായത്തിൽ പേയാട് എന്ന ഗ്രാമത്തിൽ ശിവരാമ ശാസ്ത്രികളുടേയും കമലത്തിൻ്റെയും മകനായി 1955 ജൂൺ ഒന്നിന് കെ.എസ്.പ്രേംകുമാർ എന്ന പേരിൽ ജനിച്ചു. പ്രാഥമിക വിദ്യാഭ്യാസം പേയാട് ഗവ.സ്‌കൂളിൽ പൂർത്തിയാക്കിയ കൊച്ചുപ്രേമൻ തിരുവനന്തപുരം എം.ജി. കോളേജിൽ നിന്ന് ബിരുദം നേടി. കെ.എസ്.പ്രേംകുമാർ എന്നതാണ് ശരിയായ പേര്.
സിനിമ-സീരിയൽ രംഗത്ത്
1979-ൽ റിലീസായ ഏഴു നിറങ്ങൾ എന്ന സിനിമയാണ് കൊച്ചുപ്രേമൻ്റെ ആദ്യ സിനിമ. പിന്നീട് 1997-ൽ രാജസേനൻ്റെ ദില്ലിവാല രാജകുമാരനിൽ അഭിനയിച്ച കൊച്ചുപ്രേമൻ രാജസേനനൊപ്പം എട്ടു സിനിമകൾ ചെയ്തു.ഇതിനിടയിലാണ് സംവിധായകൻ സത്യൻ അന്തിക്കാട് കൊച്ചുപ്രേമൻ അഭിനയിച്ച നാടകം കാണുന്നത്. നാടകത്തിലെ മികച്ച പ്രകടനത്തെ തുടർന്ന് 1997-ൽ റിലീസായ ഇരട്ടക്കുട്ടികളുടെ അച്ഛൻ എന്ന സിനിമയിൽ വളരെ ശ്രദ്ധേയമായൊരു കഥാപാത്രം കൊച്ചുപ്രേമനെ തേടിയെത്തിയത്.സിനിമ നടൻ എന്ന ലേബൽ തന്ന ചിത്രമാണ് 1997-ൽ റിലീസായ ഇരട്ടക്കുട്ടികളുടെ അച്ഛൻ എന്നാണ് കൊച്ചുപ്രേമൻ്റെ അഭിപ്രായം.കോമഡി റോളുകൾ മാത്രം കൈകാര്യം ചെയ്യുന്ന നടനല്ല താൻ എന്ന് തെളിയിച്ചത് 1997-ൽ റിലീസായ ഗുരു എന്ന ചിത്രത്തിലെ അഭിനയത്തോടെയാണ്.ജയരാജ് സംവിധാനം ചെയ്ത് 2003-ൽ റിലീസായ തിളക്കം എന്ന ചിത്രത്തിലെ വേഷം ശ്രദ്ധിക്കപ്പെട്ടതിനെ തുടർന്ന് മലയാള സിനിമയിലെ തിരക്കുള്ള നടനായി കൊച്ചുപ്രേമൻ മാറി. രഞ്ജിത്ത് സംവിധാനം ചെയ്ത് 2016-ൽ റിലീസായ ലീല എന്ന ചിത്രത്തിൽ കൊച്ചുപ്രേമൻ അവതരിപ്പിച്ച കഥാപാത്രം ഏറെ വിമർശനങ്ങൾക്കിടയാക്കി. പക്ഷേ ആ വിമർശനങ്ങളെ കൊച്ചുപ്രേമൻ കാണുന്നത് അദ്ദേഹത്തിലെ നടന് പ്രേക്ഷകർ നൽകിയ അംഗീകാരമായിട്ടാണ്.
സ്വകാര്യ ജീവിതം
സിനിമ-സീരിയൽ താരമായ ഗിരിജയാണ് ഭാര്യ. ഹരികൃഷ്ണൻ ഏക മകൻ.
മരണം
ശാരീരിക അസ്വാസ്ഥ്യങ്ങളെ തുടർന്ന് 2022 ഡിസംബർ 3ന് ഉച്ചയോടെ തിരുവനന്തപുരത്തെ സ്വകാര്യ ആശുപത്രിയിൽ പ്രവേശിക്കപ്പെട്ട് ചികിത്സയിലിരിക്കെ വൈകിട്ട് 4:15 ഓടെ അന്തരിച്ചു. ഡിസംബർ നാലിന് ഉച്ചയ്ക്ക് 12:30യോടെ തിരുവനന്തപുരം തൈക്കാട് ശാന്തികവാടത്തിൽ സംസ്കാര ചടങ്ങുകൾ നടന്നു.
പുറത്തേയ്ക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1955-ൽ ജനിച്ചവർ
ചന്ദ്രലേഖ (അതിജഗതിച്ഛന്ദസ്സ്)
ലക്ഷണം
ന സ ര ര ഗ കേൾ ചന്ദ്രലേഖാഖ്യമാറാൽ.‍
കുസുമിതലതാവേല്ലിത
ഒരു മലയാളഭാഷ വൃത്തമാണ് കുസുമിതലതാവേല്ലിത.
ലക്ഷണം
അഞ്ചാറേഴായ് മം കുസുമിലതാവേല്ലിതാ തം ന്യയം യം
രങ്ദജിദ് യുണൈറ്റഡ് എഫ്.സി
മേഘാലയആസ്ഥാനമായുള്ള ഇന്ത്യൻ ഫുട്‌ബോൾ ക്ലബുകളിലൊന്നാണ് രങ്ദജിദ് യുണൈറ്റഡ് എഫ്.സി. 1987ലാണ് ക്ലബ് സ്ഥാപിതമായത്.ഐ-ലീഗ്‌സെക്കന്റ് ഡിവിഷനിലെ നിലവിലെ ജേതാക്കൾ കൂടിയാണ് ഇവർ.
സ്‌പോൺസർ
ഇറ്റാലിയൻ അത്തലറ്റിക് ഫൂട്‌വെയർ കമ്പനിയായ ദിയഡോറയാണ് ഈ ഫുട്‌ബോൾ കമ്പനിയുടെ സ്‌പോൺസർ.ഇന്ത്യയിൽ ദിയഡോറ സ്‌പോൺസർ ചെയ്യുന്ന ഏക ടീം രങ്ദജിദ് യുണൈറ്റഡ് എഫ്.സിയാണ്.